text:
SANTA LUCIA, Ilocos Sur – Nagreklamo ti maysa a floor manager ti maysa a beerhouse iti Candon City gapu iti mapapati a panangrames kenkuana ti maysa a lalaki idiay barangay Barangobong iti daytoy nga ili.
Iti pulongna iti polis, kinuna ti biktima a nailinged ti kinasiasinona iti nagan a Luzviminda, 33, taga-Baliwag, Bulacan ngem temporario nga agnanaed iti barangay San Juan, Candon City, floor manager iti maysa a beerhouse iti Candon City, a napasamak ti mapapati a panagrames iti Barangay Barangobong ditoy.
Nainaganan ti suspetsa a maysa a Bong Garcia, residente iti barangay Sapang, Santa Lucia.
Segun iti inisial a panagpalutpot ti polis, agarup alas kuatro ti parbangon idi napan naturog ti biktima iti unit ti boyfriendna iti ACL Compound iti barangay Barangobong.
Mapapati a napuotan ti biktima nga adda nakarabaw kenkuana ken mangramramas iti barukongna ngem binaybay-anna daytoy iti panangipagarupna a ti boyprenna.
Kinuna ti biktima nga idi agmulagat, naduktalanna a saan met gayam a ti boyprenna ti nangrabaw kenkuana ket immukas sana tinungpa ti suspetsa. Ngem dinanog ti lalaki ti tianna sana imparabaw ti pungan iti rupana.
Kinuna ti biktima a nagpakpakaasi iti suspetsa agingga a pinalukayan met laeng ti lalaki.
Idi nakaruar ti lalaki, ditan a nagikkis a nagpaarayat ti biktima.
Agtultuloy ti imbestigasion ti pulisia.


c: text/html

text:
KANGRUNAAN a bugas ti mensahe ni Pope Benedict XVI itay Paskua ti pannakasapul iti maysa a mangisalakan para iti pannakarisut koman ti gubat kadagiti nadumaduma a pagilian ditoy lubong.
Iti bukod a panangamiris ti Papa, ad-adda a kasapulan iti daytoy a narikut a panawen ti maysa a mangisalakan agsipud iti “naipanurok a ballaag iti personal ken moral nga integridad.”
Inggunamgunam ti Papa nga iti daytoy a panawen a nakadanon payen ti tao iti bulan ken iti Mars, ken nakasaganan a mangparukma iti Lubong, kasapulanna pay laeng iti mangisalakan.
Kinuna ni Papa Benedict XVI nga idinto nga agparparang nga agtalek ti tao iti maikaduapulo ket maysa a siglo iti bagina ken makatakder nga amo iti bukodna a kaikarian, agtultuloy dagiti adu a matmatay iti bisin ken waw, sakit ken kinapanglaw iti daytoy a tawen ti kinaburnok ken nakawaywaya a komersialismo.
Imbatadna nga iti baet a maidirdir-i ti progreso, solidaridad ken kappia para iti amin, adu dagiti tattao a maad-adipen ken maab-abuso, nagsagaba iti diskriminasion wenno biktima iti gura ti puli ken relihion, terorismo ken dadduma pay a kinadamsak.
Linagidaw ni Papa Benedict XVI nga iti baet ti adu a panagdur-as ti humanidad, saan a nagbaliw ti tao: naipit ti wayawaya iti nagbaetan ti kinadakes ken kinaimbag, iti nagbaetan ti biag ken patay ket sadiay, iti kaunggan ti kinataona, kasapulan dayta a tao ti pannakaisalakan.
Marikna ditoy ti liday ni Papa Benedict XVI gapu iti agtultuloy a kinadamsak ken riribuk, ti pannakaabuso dagiti marigrigat, dagiti mairurumen ken nangruna, ti saan met laengen a pannakatumpong iti kappia iti nagbaetan ti Israelis ken Palestinian, iti Iraq, Sri Lanka, ken uray iti Africa ken dadduma pay a paset iti lubong.
“Pagamkak unay, ita a naragsak nga aldaw ti Paskua, ti Nagtengnga a Daya, ginudilan ti nagadu a krisis ken risiris, ket iyebkasko ti namnamak a maluktan ti dalan iti nainkalintegan ken nawatiwat a kappia,” nakuna ti Papa.
Mamatikami iti aripapa ti Papa iti masanguanan dagiti pagilian a tirtiritiren ti gubat, kinapanglaw ken kinadamsak. Wen, iti baet ti agloblobo a kinadur-as dagiti sumagmamano a pagilian, kamkammeten ti bisin, waw, ken kinapanglaw dagiti agindeg kadagiti pagilian a pagturturayan ti kinakuspag, kinagamrud, kinabuklis, ken kinadakes. Dagitoy ti agkasapulan iti pannalaknib, pannaranay, pannakaawat ken panangaasi.
Ti saludsod: kaanonto a mangngeg dagiti agintutuleng ti areng-engda, sungbatan dagiti agin-uumel dagiti parikutda, mangrikna dagiti bimmato ti pusoda kadagiti luada?
Wen, iti daytoy a panawen ti kinadur-as ken moderno a panagbiag, adu ti agkasapulan iti maysa a mannalaknib.
Ikarkaragmi a dumteng daytoy para iti isasangbay metten ti ayat ken kappia kadagiti tattao iti daytoy a Lubong. ##

robotstxt: allowed

filter: keep


text:
Library of Congress Control Number
Ti Library of Congress Control Number wenno LCCN (iti Ilokano Panagtengngel a Numero ti Biblioteka ti Kongreso) ket maysa a naibatay ti serial a sistema iti panagnumero a panagkatologo dagiti rehistro idiay Biblioteka ti Kongreso idiay Estados Unidos. Daytoy ket saan a maipanggep kadagiti linaon iti ania man a libro, ken nasken a saan a maiyallilaw iti Panangidasig ti Biblioteka ti Kongreso.
Kitaen pay[urnosen | urnosen ti taudan]
- GND (Gemeinsame Normdatei): Integrated Authority File
- ISBN: International Standard Book Number
- VIAF: Virtual International Authority File


text:
Tuesday, October 4, 2016
MONTHLY MEETING TI SENIOR CITIZEN ITI OKTUBRE 2016, NAANGAY
Cabugao, Ilocos Sur – Nagmiting dagiti Opisiales ken Kameng ti Cabugao Federated Senior Citizens Association iti Oktubre 4, 2016 (1st Tuesday) iti bulan ket naaramid ti mitingda iti Senior Citizen’s Center, Brgy. Rizal, Cabugao, Ilocos Sur.
Kaaduan kadagiti Opisiales ti nakimiting ket naregtada a nakipaset iti pannakatratar dagiti naisagana a mapagsasaritaan a kas iti pannakapadayaw dagiti agkasangay a nataengan ita a bulan ti Oktubre 2016; pakaseknan ti Death Aid ken ti Prayer Service kadagiti natayan a kameng; dagiti aktibidades nga aramidenda inton madanon ti Elderly Week Celebration iti Oktubre 2016.
Impakaammo ni Mr. Bonifacio Somera, Presidente a nagatendar da Mr. Remigio Sunico, OSCA Head iti nasao a miting ken ni Mrs. Lucila S. Somera, pannakabagi ti LGU-Cabugao kadagiti nataengan.
Innayon ni Mr. Somera nga itultuloyda a trinatar iti maipapan ti napintas a koleksion ti Saranay-da tapno adda latta madadaan a mausar kadagiti kameng a mabenepisiaran; updating ti kameng ti Senior Citizens iti kada barangay ken iti Regular a Monthly Accomplishment Report iti Pederasion-da ta kasapulan met daytoy nga aramidenda.
Kabayatanna, naiballaet a napagsasaritaan iti pakaseknan ti Financial Status ken dagiti account payable a gungun-oden ti Pederasion kadagiti maseknan a kameng. # (Web In-Action)
Posted by Bayan ng Cabugao, Ilocos Sur at 3:36 PM
Subscribe to: Post Comments (Atom)


text:
SANTA, Ilocos Sur – Natay ti maysa a motorista ken ti kasakayna idi nakidinnungpar ti luganda iti maysa trak sadiay Barangay Magsaysay District ditoy nga ili idi malem ti Pebrero 22.
Pimmusay ni Danny Petilos y Sy, 36, awanan asawa, mangngalap, residente iti Barangay Pantoc, Narvacan, Ilocos Sur iti Gabriela Silang General Hospital idinto a pimmusay ni Ronaldo Casinio y Tejero, 45, naasawaan, mangngalap, kalugaranna, iti Ilocos Sur District Hospital gapu iti grabe a sugatda iti ulo.
Agpaabagatan ti motorsiklo a minaneho ni Petilos ket iti nagkurbaan ti nadakamat a barangay, nakidinnungpar iti kinasabatda a Hino truck a minaneho ni Cris Jay Emmanuel Paz y Buen, 25, awanan asawa ken residente iti Barangay Tay-ac, Bantay, Ilocos Sur.
Boluntario a simmuko ni Paz kadagiti nagresponde a polis ket naikustodia iti police station ditoy.#


text:
Davao del Norte
Ti Davao del Norte a sigud nga ammo kas Davao, ket maysa a probinsia iti Filipinas a masarakan iti Rehion ti Davao iti Mindanao. Ti kapitoliona ket ti Siudad ti Tagum. Kabeddengna dagiti probinsiati Agusan del Sur iti amianan, Bukidnon iti laud, Tanap ti Compostela iti daya, ken ti Siudad ti Davao iti abagatan.
Paset ti Davao del Norte ti Isla ti Samal iti abagatan ti Golpo ti Davao. Sigud met a paset ti Davao ti probinsia ti Tanap ti Compostela agingga a napagbalin a naan-anay a probinsia idi 1998. Sakbay ti 1967, dagiti uppat ita a probinsiaa Davao del Norte, Davao Oriental, Davao del Sur, ken Tanap ti Compostela ket maymaysa a probinsia a managan iti Davao.
Dagiti linaon
Heograpia[urnosen | urnosen ti taudan]
Addaan ti iti 8 nga ili ken 3 a siudad.
Dagiti siudad[urnosen | urnosen ti taudan]
Dagiti ili[urnosen | urnosen ti taudan]
Dagiti nagibasaran[urnosen | urnosen ti taudan]
- ^ Dagiti daulo ti probinsia: Departamento iti Kaunegan ken Lokal a Gobierno, Siudad ti Quezon- Naala idi 12 Pebrero 2013
- ^ Pakaammo ti Senso ti Filipinas idi 2015 (iti Ingles) naala idi Hunio 10, 2016
Dagiti akinruar a silpo[urnosen | urnosen ti taudan]


text:
Salaysay ni Jobert M. Pacnis
(Umuna iti dua a paset)
SEMANA SANTA. Panawen a panangarisittayo iti kinataotayo a kas Kristiano.
Mabalin a saludsodentayo iti bagitayo: adda kadin naaramidko a pagimbagan ti padak a tao? Wenno nagbalinak laeng a dadagsen dagiti adda iti aglawlawko? Makaay-ayoak ngata iti imatang ti Dios wenno nagbalinak a rinet iti panagkitana?
Panawen met daytoy a panagsangpet dagiti kalugarantayo, tapno uray kaskasano, makapagaliwaksayda.Wenno makainnabrasa, makainniliwda dagiti kabagianda a nayadayo kadakuada iti nabayag a panawen gapu iti nadumaduma a rason—a kaaduanna a trabaho.
Pudno la unay a daytoy panawen ti Kuaresma, maysa kadagiti kararangaan a parambak iti biag ni Kristiano. Ipaduyakyak daytoy ti sakripisio ni Kristo Hesus tapno masubbottayo kadagiti basbasoltayo. Insagutna ti biagna para kadatayo. Nalawag a pammasingked no kasano ti panagayat ti Dios kadatayo—ta mismo a ti bugbugtong nga anakna ti nagtutuok, natay gapu kadatayo a managbasol.
Anian a panagayat!
Awanen ti makaartap pay!
Reprep ti makimisa iti aldaw ti Domingo Ramos pay laeng. Makita ditoy nga iggem ti tunggal maysa ti ramosna (nadisenio a bulbulong a kaaduan ti niog) tapno mabendisaran dagitoy sakbay ken kalpasan ti misa.
Marugian ti selebrasion kadayta a Domingo ti naindramaan a pannakaiparang ti nainballigian nga iseserrek ni Apo Jesus idiay Jerusalem . Ngem kinapudnona, pormal a marugian ti semana iti Mierkoles Kurkurus.
Inyaplag dagiti adu a tattao dagiti kagayda iti kalsada. Nagsep-ak met dagiti dadduma kadagiti sangsanga ti kaykayo nga inyaplagda iti dalan. “Madaydayaw ti Anak ni David!” impukpukkaw dagiti tattao a magmagna iti sanguanan ni Jesus ken dagiti sumursurot Kenkuana. “Bendisionan koma ti Dios ti umay iti nagan ti Apo! Madaydayaw koma ti Dios! (Mateo 21: 8-9).
Kadagiti simbaan, maar-aramid daytoy sakbay ti misa iti Domingo Ramos. Nakarikep ti simbaan a sangbayan dagiti tao. Mayaplag ken maiwagis dagiti ramos iti pagnaan ni Apo Padi a nakasakay iti nuang (asno ti nagsakayan ni Apo Jesus a simrek iti Jerusalem ) iti panagturongna iti ridaw ti simbaan. Idinto a maikankanta dagiti pagdaydayaw iti Dios. Kabayatan ti pampannagna ti nuang (ti kaasitgan nga ayup iti biagtayo nga Ilokano), bendisionan met ni Apo Padi dagiti malabsanna a ramos. Agingga a makagteng iti ridaw ti simbaan. Agtuktok. Aglukat ti simbaan iti maikatlo a pannakatugtogna. Maysamaysa mettern kadagiti makimisa ti sumrek nga agkankanta iti pagdaydayaw iti Dios.
Dagitoy a ramos, paseten ti kulturatayo. Dakkel ti pammatitayo nga anib dagitoy kadagiti dakes nga espiritu ken kadagiti didigra. Maisaluket dagitoy kadagiti balbalaytayo. No adda nakadaldalapus wenno linuganan ti demonio, mausar dagitoy a pangbugiaw. Mapuoran a mailaok iti insenso wenno kamaniang.
Malagipko ti maysa a pasadas ti biagko. Idi kairutko nga agpaagas kadagiti albulario gapu iti di mailawlawag a nasakitko (ta nagpakitaakon kadagiti doktor ngem diak met laengen agimbag), nayadbays ti panagsuobko iti sakbay ti alas sais ti malem. Buklen ti suobak dagiti ramos, insenso, kamaniang ken dutdot ti manok. Nakaang-anglem ti uneg ti balay ngem inan-anusak tapno laeng “mapagtalaw” ti dakes nga espiritu a “mangbambantay” kano kaniak.
No isu ti nakapalag-anak, diak masinunuo ta nupay insubmitarko ti bagik iti albulario, diak met latta nangliwat a nagpakita iti doktor. Ken kangrunaan ti amin, ti nagkiddaw iti tulong, bendision ken kaasi ti Namarsua.
Agtultuloy ti pannakapusek dagiti simbaan iti Lunes, Martes, Mierkules ken Huwebes Santo gapu iti agtultuloy a selebrasion ti Semana. Ngem ad-addan no madanon ti Biernes Santo. Ditoy ngamin a maiparang no kasano ti pannakaidaton ni Apo Hesukristo iti Bantay Kalbario a nakagsatan ti angesna iti agarup alas tres iti malem.
(Adda tuloyna)


text:
News Categories
Latest Bloggers
Ili a Sugpon nakipaset ti Kannawidan Festival 2014
- Details
- Written by Super User
-
Category: Homepage
-
Published: 21 June 2014
-
Hits: 881
Iti Agri-Aqua Pinaka Contest ket nakaaala iti consolation iti ili ti Pinakamabigat wenno kadagsenan nga ube.
Maysa daytoy nga karit kadagiti agmumula iti ube nga iti sumaruno nga Kannawidan iti ili a Sugpon ton ti mangiyalat iti kadadagsenan ken kadadakkelan nga ube iti Ilocos Sur .
Iti met pasalip nga Saniata ti Agtutubo saan met nga nagpaatiw ti kandidata iti ili isu ni Ella Maala, 11 ken Grade 5 iti Sugpon Central School.
Dagitoy ket mangipakita nga iti ili ket supsuportaran na iti ania man nga ganuat nga iyetnag iti Probinsiya nga idadauluan ni Hon. Governor Ryan Luis V. Singson.
Isu ngarud nga masapul iti panagtitinnulong ket panagiinnayat tapno agtultuloy iti panagprogreso iti ili.
Ta iti sumarsaruno pay nga pasalip saan laeng nga makuna nga nakipartisipar tayo no di ket agawid tayo pay nga napnuan ragsak gapuanan ta adda met naiyalat tayo nga mangted pakaitanokan iti ili a Sugpon.


text:
Friday, February 27, 2015
RIC MEETING, NATAMING ITI PANNAKIPASETDA ITI PIESTA TI ILI
Cabugao, Ilocos Sur – Naaramid ti Meeting ti Cabugao Federated Rural Improvement Club (RIC) nga idauluan ni Mrs. Grenalyn Amoroso iti 2nd Floor, Municipal Building, Cabugao, Ilocos Sur idi Pebrero 19, 2015.
Kangrunaan a natratar ken napagsasaritaan ket dagiti wagas a pangpatibkerda iti sektor-da nga RIC ken dagiti manamnama a maisagana iti partisipasionda iti umay a piesta ti ili inton Abril 2015.
Nagtinnulong da President Amoroso ken ni Miss Katrene Joy Tapuro, Municipal RIC Coordinator a nangtarawidwid iti nasao a miting.
Naballigi met a napagsasaritaan dagiti dadduma pay a pakaseknan a naidatag iti Pederasion ken dagiti Asosasionda iti barangay sakbay a nag-adjourn ti nadakamat a miting. # (Web In-Action)
Posted by Bayan ng Cabugao, Ilocos Sur at 2:17 PM
Subscribe to: Post Comments (Atom)


text:
ITAY Disiembre 4, induron dagiti kaaliado ti administrasion iti Kamara ti pannakabalbaliw ti konstitusion babaen ti constituent assembly Con-Ass). Iti naganna laengen, dakesen ti konotasionna.
Daytoy ti makuna a maudi a bugsot iti charter change kalpasan ti panangibasura ti Korte Suprema ti peoples’ initiative nga impagna ti Sigaw ng Bayan. (Saantayon nga usisaen ditoy no naggapuan ti kuarta a binusbos daytoy kellaat a limtuad a kasla bandos a gunglo ta agdadata nga adda iti likudan daytoy dagiti addaan iti nalimed nga interes nga agbalin a dadaulo iti pagilian.
Maibilang daytoy a tartaraudi a nguy-a dagiti mangipagpagna iti charter change agsipud ta no saanda nga agballigi, perdision bagas agraman tuyo dagiti katay, bannog, panangbalballaibo ken panagulbod tapno mailemmeng ti pudpudno a panggepda iti daytoy a gannuat a mangbalbaliw iti konstitusion.
Apay a kayatda a masuktan ti sistema ti gobierno?
No patien dagitoy a grupo, pagsayaatan ti pagilian no masuktan ti agdama a sistema ti gobierno. Kunada a lapped iti panagdur-as ti saan a panagkikinnaawatan dagiti dua a sanga ti gobierno nga agtungpal iti nabuntog a pannakaipakat dagiti programa ti turay.
Ngem iti umuna pay laeng a panangtaldiap iti maipagpagna a charter change, makitan ditoy ti kinaawan ti delikadesa dagiti kongresista, ket uray paglibakanda, nabatad a napuskol unayen ti rupada ken saanen a kumtat kadakuada dagiti kritisismo gapu iti agdadata a kinapudno nga ISUDA ti kangrunaan a mabenepisiaran iti daytoy a panangbalbaliw iti konstitusion. Kayariganna nga isuda ti agluto ken isuda met laengen ti mangan iti lutuenda.
Umuna, maiyalud-od ti termino dagiti agilinlinteg iti innem a bulan ta awanto ti eleksion inton Mayo 2007. Agasem dayta, diputado nga agturposen ti terminoda ket didan makapagkandidato pay.
Maikadua, isuda met laengen a nakatugaw ti agbalin a kameng ti mabangon a parliamentaria (interim, kunada, ngem saan a nakataltalek dayta agsipud ta isuda ti mangikeddeng no kaano ti pannakaangay iti eleksion). Isuda met laeng a rupa ngem sabali laeng ti kuelioda.
Maikatlo, agbalinton a maymaysa ti parliamentaria nga agtungpal iti panangalun-on ti administrasion amin dagiti babassit a grupo ti oposision a pakairamanan dagiti senador ket kayariganda ti kasla rugit a maisagad iti sirok ti karpet. Kasanon no pasig a buaya dagiti agari?
Maikapat, agsipud ta nasinggit laengen nga aneng-eng ti mangeg iti oposision, lumsot lattan uray dagiti linteg nga agpammarang a pro-tattao ngem mangitag-ay laeng iti pagimbagan ken interes dagiti sumagmamano nga adda iti koridor ti bileg, dagiti asideg iti turay ken no asino ditan nga alipores ti gobierno.
No mabalbaliwan man ti konstitusion, rumbeng a saan nga ISUDA a manggamulo iti konstitusion ti mabenepisiaran. Rumbeng a dagiti pagimbagan dagiti tattao ti pagrikusan ken pakaisentroaan dagiti pammalbaliw a maibudi iti konstitusion.
Iti biangmi ken uray dagiti maraem nga autoridad iti linteg, kasayaatan pay laeng ti constitutional convention. Ngem apay a saan a kayat dagiti dadaulo iti Kamara daytoy? Dayta ti $1 million a saludsod a rumbeng a sungbatan dagiti maraem nga agilinlinteg.


text:
Monkayo, Tanap ti Compostela
Ti Monkayo ket maysa a primera klase nga ili iti probinsia ti Tanap ti Compostela iti Filipinas.
Dagiti baranggay[urnosen | urnosen ti taudan]
Ti Monkayo ket nabingbingay a politikal iti 21 a barbaranggay.[2]
- Awao
- Babag
- Banlag
- Baylo
- Casoon
- Inambatan
- Haguimitan
- Macopa
- Mamunga
- Naboc
- Olaycon
- Pasian (Santa Filomena)
- Poblacion
- Rizal
- Salvacion
- San Isidro
- San Jose
- Tubo-tubo (New Del Monte)
- Upper Ulip
- Union
- Mount Diwata
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Tanap ti Compostela". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 26 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Tanap ti Compostela". Datos ti Populasion ti Ili. Dibision ti Panagsukisok ti LWUA. Naala idi 20 Oktubre 2014.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Iti agdama, nakabakasion wenno nagipila iti leave ni Sereno kas Chief Justice. Nadutokan met nga Officer-In-Charge ni Senior Supreme Court Justice Antonio Carpio. Sakbay ti panag-leave ni Sereno, naipadamag a kiniddaw dagiti kaaduan a justice ti panagbakasionna, ngem naglibakan dayta dagiti abogadona ken impettengda a nagbakasion ni Sereno tapno masaganaanna ti Impeachment trial no mayulinto iti Senado. Makumikom ita ni Sereno nga agpasiar ken agsarita kadagiti naindaklan a pasken a pangipekpeksaanna ti karirikna ken kapanunotanna mainaig iti Impeachment complaint kontra kenkuana.
Iti pannakaipila ti Impeachment complaint ken quo warranto petition ken ni Sereno ket pagsisinaena ti kapanunotan ken pagtaktakderan dagiti umili. Adda dagiti kumanunong iti reklamo ta patienda a kas Chief Justice, nasken a ni Sereno ket agbalin a paganninawan ti kinalinteg ken modelo iti nasayaat a panangimaton iti Korte Suprema ken dagiti amin a korte iti Pilipinas.
Adu met dagiti mamati a naidarum iti Impeachment ti Chief Justice kas wagas ti panangpadisi kenkuana gapu kadagiti panangsupiatna kadagiti addang ti agdama nga administrasion a mailabsing iti linteg. Namin-adun a nangited ti opinion ken desision ni Sereno kadagiti gannuat ni Presidente Rodrigo Duterte kas ti mapaspasamak a pammapatay iti gerra kontra illegal a droga iti pagilian. Idardarirag ni Sereno ti naan-anay a pannakasurot ti hustisia ken pannakaraem ti human rights dagiti umili iti pannakaipakat ti linteg.
Adda dagiti mamati a ti pannakaipila ti Impeachment complaint kontra ken ni Sereno ken ti posible a pannakaikkatna iti akemna ket wagas tapno nawayanton ti administrasion a mangipakat kadagiti gannuatda no kasapulan ti maudi a desision ti Korte Suprema.
Manamnama a mayuli ti Impeachment Case ta kontrolado ti administrasion ti House of Representatives iti panangidaulo ni Speaker Pantaleon Alvarez a napinget a kritiko ni Sereno. Agpeggad pay ti Chief Justice it Senado nga idauluan ni Senate President Aquilino Pimentel III, malaksid no kaaduanto kadagiti senador ket usarenda ti panunot ken konsensiada iti panangamirisda kadagiti maidatag nga ebidensia ken panangiyetnagda iti pangngeddengda no maikkat wenno agtalinaed ti Chief Justice.
Maipadanto ngata ni Sereno iti daydi Chief Justice Renato Corona? Idi Disiembre 2011, ti Impeachment complaint kontra ken ni Corona iti House of Representative ket pinaboran dagiti 188 a kongresista, ken nakedngan a maikkat iti akem uray no saan nga “Impeachable Offense” ti saanna a panangiraman iti SALN dagiti dadduma nga assets-na.
Narurod idi ni Presidente Benigno Aquino III ken ni Corona gapu ta imbilangna a midnight appointee ni Presidente Gloria Arroyo sakbay a naggibus ti terminona. Napagam-amkam a lapped ni Corona iti kampania ti administasionna kontra iti kurapsion. Kalpasan ti pannakapadisi ni Corona, rimmuar ti kontrobersia maipapan ti pannakaruk-at dagiti dakkel a pondo ti Development Acceleration Program kadagiti senador a kimmanunong iti pannakaikkat ni Corona.
Naipalaon iti 1987 Constitution a maikkat iti akem babaen ti Impeachment and Conviction ti Presidente, Bise Presidente, dagiti kameng ti Korte Suprema, Miembro dagiti Constitutional Commission, ken Ombudsman gapu iti culpable violation of the Constitution, treason, bribery, graft and corruption, other high crimes or betrayal of public trust. Napateg ti Impeachment tapno maikkat iti posision dagiti impeachable officials, ngem maab-abusaren daytoy tapno maiwalin dagiti lapped kadagiti plano ken gannuat ti administrasion.


text:
LAOAG CITY, Hunio 8 (PIA) — Inpalagip ti Ilocos Norte Provincial Veterinary Office (INPVO) ti kinapateg ti pannakabakuna dagiti dinguen ita a “summer” tapno maisigurado ti kinasalun-at dagitoy aglalo ta mapasungadan manen ti panagtutudo.
Kinuna ni Dr. Loida Valenzuela, agdama a hepe ti INPVO, a ti bakuna ti kapigsaan a panglaban dagiti dinguen iti aniaman a sakit iti panawen ti summer.
Nagpalagip ti INPVO para ti pannakabakuna dagiti dinguen kalpasan nga adda nasagap a damag ti nasao nga opisina nga adda dagiti matmatay a para pallot a manok iti probinsia gapu ti kinapudot ti tiempo.
Inlawlawag ni Valenzuela a nasken a makitada ti “health profile” dagitoy a manok gapu ta awan unay ti mangisaysayangkat ti panagbakuna kadagiti para pallot a manok.
“Daytoy ti maysa a rason a napateg ti panagatendar kadagiti maisayangkat a seminar pakaseknan ti panagtaraken tidinguen tapno maammuan dagiti rumbeng a maaramid ken maipakat kadagitoy,” kinuna ni Valenzuela.
Nupay kasta, inpatalged ni Valenzuela nga agtultuloy ti panagiwarasda kadagiti adda nga agas ti dinguen iti opisinana aglalo no adda dagiti isayangkatda a panagbisita kadagiti naduma-duma a lugar.
Kinuna pay ni Valenzuela a paset ti programa ti Gobernador Imee Marcos ti naan-anay a pannakatagiben ti kinasalun-at dagiti dinguen tapno natalged dagitoy a taraon dagiti umili. (FGL/CJDG, PIA1-Ilocos Norte)
Source: PIA Feed


text:
Wikipedia:Pakdaar ti panagurnos
Ti pakdaar ti panagurnos ket dagiti kahon ti mensahe a maiparang iti ngato ti pagurnosan a tawa ti agar-aramat no agurnos ti maysa a panid. Amin nga agar-aramat ket makaaramid kadagitoy a pakdaar, ngem dagiti pakdaar ti panagurnos iti nagan ti espasio ket maaramid ken maurnos laeng dagiti administrador.
Dagiti linaon
- 1 Dagiti silpo ti pakdaar ti panagurnos
- 2 Pakpakdaar ti panagurnos
- 3 Dagiti pangyuna ti panagurnos
- 4 Pakpakdaar ti salaknib
- 5 Panangilemmeng kadagiti nalabbasit a silpo
- 6 Dagiti pakdaar
- 7 Listaan dagiti pakdaar ti panagurnos
- 8 Dagiti mainaig a plantilia
Dagiti silpo ti pakdaar ti panagurnos[urnosen ti taudan]
No maurnos ti maysa a panid masansan nga agiparang kadagiti nalabbasit wenno asul a silpo iti ngato ti maurnos a panid nga addaan iti langa a kas makita dita baba:
Wenno kasla daytoy:
Dagita a silpo ket dagiti pakdaar ti panagurnos ti grupo ken panid. Dagiti administrador ket kananyonda makitkita dagitoy a silpo, urayno saan pay a napartuat dagiti pakdaar, gapu ta mabalinda ti agpartuat kadagitoy a pakdaar. Dagiti kadawyan nga agar-aramat ket makitada laeng ti nalabbasit a silpo ti "Pakdaar ti panid" iti bukodda a panid ken tungtungan a panid, gapu ta isuda ket mabalinda ti agurnos ken agpartuat kadagiti kasta a pakdaar. Dagiti kadawyan nga agar-aramat ket makitada pay dagiti asul a silpo dagiti pakdaar ti grupo ken panid no napartuaten dagitoy, tapno mabirukan ken makitada ti kodigo a taudan ti pakdaar. Ngem dagiti kadawyan nga agar-aramat ket saanda a maurnos dagitoy a pakdaar, malaksid kadagiti adda iti bukodda nga espasio.
Pakpakdaar ti panagurnos[urnosen ti taudan]
No agpartuart iti pakpakdaar ti panagurnos, ti plantilia ti {{pakdaar ti panagurnos}} ket mabalin a mausar para iti panagpormat; kitaen ti panid ti plantilia tapno makita no kasano ti panagusar iti daytoy. Kitaen ti Kategoria:Dagiti plantilia ti pakdaar ti panagurnos para kadagiti espesialisado a pakpakdaar ti panagurnos.
Agar-aramat ken tungtungan ti agar-aramat[urnosen ti taudan]
Isenggat a kas maysa a pakdaar ti panagurnos para iti panid ti agar-aramat a kas
{{Pakdaar ti panagurnos panid ti agar-aramat}}.
Kas pagarigan:
Daytoy ket agparang iti ngato ti kahon ti pagurnosan a tawa no dagiti agar-aramat ket kayatda ti agurnos iti panidmo. Ti paset ti Kas pagarigan nga agar-aramat ket automatikonto nga agbaliw iti naganmo nga agar-aramat.
Ti sinoman ket makapartuat ti maysa a pakdaar ti panagurnos para iti agar-aramat wenno tungtungan ti agar-aramat. (Ngem dagiti pakdaar ti panagurnos para kadagiti subpanid ti agar-aramat ket mabalin laeng a mapartuat babaen dagiti administrador.) Dagiti nagan ti pakdaar ti panagurnos ti agar-aramat ket mangala iti maysa kadagitoy a pormat:
Agar-aramat:Kaspagarigan/Pakdaar ti panagurnos
Agar-aramat tungtungan:Kaspagarigan/Pakdaar ti panagurnos
Makapartuatka iti maysa a pakdaar ti panagurnos para iti bukodmo a panid ti agar-aramat wenno tungtungan ti agar-aramat nga addaan iti nasakbayan a naikarga a plantilia ti {{pakdaar ti panagurnos}} babaen ti panagusar kadagitoy a silpo:
- Agpartuat iti bukodmo a pakdaar ti agar-aramat
- Agpartuat iti bukodmo a pakdaar ti tungtungan ti agar-aramat
Dadduma a nagan ti espasio[urnosen ti taudan]
Ti pakpakdaar ti panagurnos para kadagiti sabali a nagan ti espasio ken dagiti subpanid ti agar-aramat ket mabalin laeng a mapartuat babaen dagiti administrador. Adda dagiti tallo a nangruna a kita ti pakpakdaar ti panagurnos:
- Pakpakdaar ti nagan ti espasio – Agparang kadagiti amin a panid iti kaunegan iti nagan ti espasio.
- Pakpakdaar ti grupo – Agparang iti panid ken dagiti amin a subpanidna.
- Pakpakdaar ti panid – Agparang laeng iti panid a nagtagikua.
Dagiti nagan ti pakdaar ti panagurnos ket mangala iti maysa kadagitoy a pormat:
- Pakpakdaar ti nagan ti espasio – Kitaen ditoy.
- Pakpakdaar ti grupo –
Plantilia:Pakpakdaar ti panagurnos/Grupo
- Pakpakdaar ti panid –
Plantilia:Pakpakdaar ti panagurnos/Panid/
Dagiti pangyuna ti panagurnos[urnosen ti taudan]
Dagiti pangyuna ti panagurnos (Ingles:edit intros) ket kapada dagiti pakdaar ti panagurnos, ngem agus-usar kadagiti sabali a pamay-an:
- Dagiti panangilawlawag a panid ket mangiraman ti plantilia ti {{panangilawlawag}}; daytoy ti mangkalbit ti kodigo idiay MediaWiki:Common.js tapno maipakita ti {{panangilawlawag pangyuna ti panagurnos}}.
- Dagiti biograpia ti sibibiag a tattao ket maikabil iti Kategoria:Sibibiag a tattao wenno Kategoria:Mabalin a sibibiag a tattao; daytoy ti mangkalbit ti kodigo idiay MediaWiki:Common.js tapno maipakita ti {{BST pangyuna ti panagurnos}}.
Pakpakdaar ti salaknib[urnosen ti taudan]
Ti pagalagadan a mensahe a maiparang no ti taudan ti makitkita a nasalakniban a panid ket masukatan babaen ti panagpartuat iti panid iti porma iti
Plantilia:Pakpakdaar ti panagurnos/Salaknib/ . No nalapsen daytoy, ti pagalagadan a pakpakdaar ti panagurnos para iti panid ket saanto a kasisigud a maiparang; no nasken nga iparang dagitoy, mabalin nga iraman ti
{{pakdaar ti panagurnos karga| notice action = view }} iti naidumduma a pakdaar ti salaknib.
Daytoy ket nasken laeng a mausar no ti pagalagadan a pakdaar nga iparang babaen ti MediaWiki:Protectedpagetext ken/wenno ti MediaWiki:Cascadeprotected ket makaallilaw kadagiti agar-aramat a mangkiddaw iti madi a lugar iti {{agkiddaw iti panagurnos}}.
Panangilemmeng kadagiti nalabbasit a silpo[urnosen ti taudan]
No saan a kayat a makita dagiti nalabbasit a silpo ti "Pakdaar ti grupo" ken "Pakdaar ti panid", inayon ti kodigo manipud dita baba iti bukodmo a CSS, aguray bassit, kalpasanna ipasadiwam ti cache ti pagbasabasam.
/* Ilemmeng dagiti nalabbasit a silpo ti "Pakdaar ti grupo" ken "Pakdaar ti panid". */
.editnotice-area .editnotice-redlink {
display: none !important;
}
No saan a kayat a makita dagiti ania man a nalabbasit a silpo ti "Pakdaar ti grupo" ken "Pakdaar ti panid", imbes ket nga usaren ti kodigo dita baba:
/* Ilemmeng amin dagiti nalabbasit a silpo ti "Pakdaar ti grupo" ken "Pakdaar ti panid" */
.editnotice-area .editnotice-link {
display: none !important;
}
Dagiti pakdaar[urnosen ti taudan]
No ti maysa a pakdaar ti panagurnos ket mausar iti maysa nga artikulo, dagiti administrador wenno dagiti addaan iti pammalubos a karbengan ket maibalakad a mangibati ti pakaammo iti tungtungan a panid.
Ti plantilia {{aktibo a pakdaar ti panagurnos}} ket mabalin a mausar a mangipakita a ti panid ti saan nga agar-aramat ket addaan iti aktibo (saan a blanko) a pakdaar ti panagurnos. Dagiti panid ket mainayonton iti Kategoria:Pampanid nga addaan kadagiti pakdaar ti panagurnos.
Listaan dagiti pakdaar ti panagurnos[urnosen ti taudan]
- Espesial:PrefixIndex/MediaWiki:Editnotice – Dagiti nangruna a pakdaar ti nagan ti espasio ti MediaWiki.
- Espesial:PrefixIndex/Plantilia:Pakpakdaar ti panagurnos – Amin dagiti plantilia ken dagiti subplantilia nga addaan kadagiti nagan a mangrugi iti "Plantilia:Pakpakdaar ti panagurnos...".
- Espesial:WhatLinksHere/Plantilia:Pakdaar ti panagurnos – Pampanid nga agus-usar ti plantilia ti {{pakdaar ti panagurnos}}.
- Kategoria:Pampanid nga addaan kadagiti pakdaar ti panagurnos – Pampanid a namarkaan iti {{aktibo a pakdaar ti panagurnos}}.
Dagiti mainaig a plantilia[urnosen ti taudan]
- {{aktibo a pakdaar ti panagurnos}}
- {{pakdaar ti panagurnos}} – Ti plantilia a panagaramid kadagiti pakdaar ti panagurnos.
- {{pakdaar ti panagurnos nagan ti panid}} – Mangisubli ti nagan ti panid para iti pakdaar ti panagurnos para iti agdama a panid.
- {{pakdaar ti panagurnos nagan ti panid ti tungtungan}} – Mangisubli ti nagan ti tungtungan a panid para iti pakdaar ti panagurnos para iti agdama a panid.
- {{pakdaar ti panagurnos palawag}} – Para iti pakdaar ti panagurnos kadagiti tungtungan a panid. Mangipalawag no kasano a nasalakniban dagiti pakdaar ti panagurnos, ken pagpilian nga agiparang ti panangiduma a parametro ti CSS.
- {{pakdaar ti panagurnos karga}} – Ti plantilia nga agar-aramid iti kaaduan a panangikarga ti pakdaar ti panagurnos ken agiparang pay iti bassit a silsilpo ti "Pakdaar ti grupo" ken "Pakdaar ti panid".
- {{pakdaar ti panagurnos karga/bugas}} –Ti plantilia a katulong ti plantilia ti {{tl|pakdaar ti panagurnos karga}}
- {{pakdaar ti panagurnos panid ti agar-aramat}} – Para kadagiti panid ti agar-aramat.


text:
Maika-25 a paralelo amianan
Ti maika-25 a paralelo amianan ket ti sirkulo ti latitud a 25 gradgrado iti amianan ti ekuador a plano ti Daga. Daytoy ket ballasiwenna ti Aprika, Asia, ti Taaw Indiano, ti Taaw Pasipiko, Amianan nga Amerika ken ti Taaw Atlantiko.
Ti akin-amianan unay a seksion ti pagbeddengan a nagbaetan ti Mauritania ken Mali ket naipalawag iti daytoy a paralelo.
Iti daytoy a latitud ti init ket makitkita para kadagiti 13 hnga oras, 42 a minminuto iti las-ud ti solstisio ti kalgaw ken 10 nga or-oras, 35 a minminuto iti las-ud ti solstisio ti panaglalam-ek.[1]
Likmut iti lubong[urnosen | urnosen ti taudan]
Mangrugi iti Kangrunaan a Meridiano ken mapan nga agpadaya, ti 25° a paralelo amianan ket lumabas iti:


text:
CANDON CITY – Tallo ti nasugatan a pakairamanan ti maysa nga ubbing kalpasan a bimtak ti maysa a bomba idiay barangay Palacapac, Candon City.
Nainaganan dagiti biktima a da Raffy Tudayan, 19, Alejandro Bicasan, 29, ken ni Jill Agsie Bisting, 10, agpapadada nga agnaed iti nasao a barangay.
Naammuan iti inbestigasion ti polis a nasarakan ni Tudayan ti bomba idi napan iti piggery farmna a masarakan iti turod a paset ti barangay ket intedna ken ni Bicasan.
Bayat ti pannagnada iti kalsada, inay-ayam ni Bicasan ti bomba ket aksidente a naibbatanna a puon ti panagbettakna.
Nasugatan dagiti biktima pakairamanan ni Bisting a natamaan iti shrapnel a simiag iti uneg iti pagtaenganna.
Naammuan kadagiti inbestigador manipud iti PNP ditoy ken iti Ilocos Sur Provincial Police Office a maysa 40 mm ti bomba a bimtak.


text:
Tuesday, March 15, 2016
DAGITI MASIKOG, INALDAW A MAIKKANDA ITI PANNAKAASIKASO
Cabugao, Ilocos Sur – Maar-aramid ti agtultuloy a panangasikaso dagiti Medical Staff ti RHU-Cabugao kadagiti masikog nga inna/umili ti Cabugao, Ilocos Sur iti pasdek ti Rural Health Unit (RHU)-Cabugao nga idauluan da Dr. Bernardino P. De Gracia III, OIC Municipal Health Officer ken ni Mrs. Janet Sison, Public Health Nurse.
Malaksid iti Pre-Natal Care Program nga inaldaw a mapasamak iti RHU, maar-aramid pay ti pannakaasikaso dagiti inna kadagiti barangay iti inaldaw a papan panagserbisio dagiti RN-Heals Nurses ti RHU kadagiti maiyeskediulda a barangay a papananda.
Paset ti programa ti LGU-Cabugao a maibinglayan iti pannakataming iti pakaseknan dagiti inna iti panangilungalong ti LGU-Cabugao nga idauluan ni Mayor Edgardo “Ediboy” S. Cobangbang, Jr. kadagiti maseknan nga ahensia ken institusion a makaited iti mayannatup a serbisio a para iti salun-atda.
Ni SBM Atty. Bryan Jett S. Pano ti Sangguniang Bayan iti agdama a Committee Chairman on Health. # (Web In-Action)
Malaksid iti Pre-Natal Care Program nga inaldaw a mapasamak iti RHU, maar-aramid pay ti pannakaasikaso dagiti inna kadagiti barangay iti inaldaw a papan panagserbisio dagiti RN-Heals Nurses ti RHU kadagiti maiyeskediulda a barangay a papananda.
Paset ti programa ti LGU-Cabugao a maibinglayan iti pannakataming iti pakaseknan dagiti inna iti panangilungalong ti LGU-Cabugao nga idauluan ni Mayor Edgardo “Ediboy” S. Cobangbang, Jr. kadagiti maseknan nga ahensia ken institusion a makaited iti mayannatup a serbisio a para iti salun-atda.
Ni SBM Atty. Bryan Jett S. Pano ti Sangguniang Bayan iti agdama a Committee Chairman on Health. # (Web In-Action)
Posted by Bayan ng Cabugao, Ilocos Sur at 9:42 AM
Subscribe to: Post Comments (Atom)


text:
BANTAY, Ilocos Sur – Ibilang ti kapolisan ditoy a nasolbaren ti pannakapapatay ti dua a bakla iti rabii ti Mayo 24 kalpasan a naipila ti kaso a double murder maikontra iti kangrunaan a suspek iti provincial prosecutor’s office.
Simmuko ti suspek a menor de edad, 17, iti polis ti San Quentin, Abra itay Mayo 26 sa naiyawat iti dayta met laeng nga aldaw kadagiti pannakabagi ti linteg nga indauluan PCI Honesto Lazo, hepe ti polis ti Bantay, a napan nangsukon kenkuana.
Kiniddaw dagiti nagannak ti suspek nga agtalinaed ti suspek iti kustodia ti polis ditoy agsipud iti amakda nga adda dakes a mapasamakna no temporario a maruk-atan.
Sakbayna, intudo dagiti kabarkada ti suspek nga isu ti nangpatay kada Gener del Castillo Bautista, 40, residente iti Bulag West ken ni Jeffrey Pacleb, 23, residente iti Barangay Taguiporo idi rabii ti Mayo 24.
Saan nga innagananti polis ti suspek ken dagiti saksi gapu ta agpapadada a menor de edad.
Nasarakan iti agsapa ti Mayo 25 ti bangkay da Bautista ken Pacleb iti kamaisan iti sakup ti Barangay East a nagsagrap kadagiti bagsol a mapapati a puon ti nakatayanda.
Nasarakan ti bangkay ni Bautista iti mapattapatta a nasurok a 100 metro ti kaadayona iti bangkay ni Pacleb. Nagsagrap iti nasurok a sangapulo a bagsol tunggal maysa.
Ti panagsina ti suspek ken ti nobiana gapu iti mapapati a panangpadpadakes kenkuana ti maysa kadagiti biktima ti maitudtudo a motibo ti pammapatay.
Kinuna ni police investigator Joel Javier nga intudo dagiti kabarkada ti suspek nga isu ti nangibaltog iti bato ken nangbagbagsol kada Bautista ken Pacleb.
Segun iti inbestigador, impudno dagiti saksi a nagkukuyogda iti suspek ken dagiti biktima iti dayta a rabii a pannakapasamak ti krimen.
Segun ken ni Barangay Captain Flor Pacleb, dinagas ni Bautista ti kaanakanna a ni Jeffrey ket rimmuarda iti pasado alas otso ti rabii ti Mayo 24.
Mapapati a masansan a rummuar iti rabii dagiti biktima.
Saan nga ammo ti kapitan no nagturongan dagiti dua. Naammuanna laengen a nabagbagsol dagiti dua a bakla idi nagreport kenkuana ti maysa a tanodna iti agsapa ti Mayo 25.
Kinuna ti kapitan a sakup pay laeng ti Barangay Bulag East ti nakapasamakan ti krimen nupay asidegen iti nagbednganda iti Barangay Taguiporo
Kinuna ni Javier a maibatay iti salaysay dagiti saksi, nagturongda iti Barangay Naguiddayan tapno dagasenda ti maysa a gayyem dagiti bakla ngem awan daytoy.
Segun iti maysa a saksi, bayat ti panagsublida, naud-udi ti suspek ken ni Bautista kadagiti kakaduada.
Segun pay iti saksi, nakitana laengen nga adda iggem ti suspek a bato ket imbaltogna iti likud ti ulo ni Bautista. Idi madalupo ti biktima, mapapati a sinakayan ti suspek sana binagbagsol.
Mapapati nga aglibas koman ti suspek ngem nasabatna ni Pacleb a mangsubli koma iti padana a bakla ket insarunona a binagbagsol daytoy.
Iti salaysay dagiti saksi, nagsasarakda nga agkakabarkada iti asideg ti waig ket mapapati nga inannugot ti suspek a pinatayna dagiti biktima. Kuna dagiti saksi a nagbuggo pay ti suspek iti waig ken impalladawna ti kutsilio iti dalanda.
Iti pannakaisurat daytoy, saan pay a nabirokan dagiti polis ti kutsilio a naaramat iti pammapatay.#


text:
CANDON CITY – Mangrugi iti daytoy nga school year, libre ti panagbasa amin dagiti ubbing a tagaditoy a sumrek iti first year high school.
Kinuna ni nailayon a konsehal ditoy siudad Rosario Villalobos a tapno maguyugoy dagiti ubbing a makaadal, nangruna dagiti kagradgraduarda iti elementaria itay napalabas nga school year, pagbalinen ida ti city government nga scholar iti iseserrekda iti first year high school iti siudad.
“Malaksid iti sumurok-kumurang 150 nga scholarstayo iti kolehiyo, adda daytoy programa ti city government a mamagbalin nga eskolar amin nga ag-first year high school iti siudad ti Candon,” kinuna ni Villalobos, committee chairman iti Edukasion iti sangguniang panglunsod ditoy bayat ti interbio kenkuana ti DZTP Radio Tirad Pass itay nabiit.
Inlawlawagna nga agsipud ta libre ti tuition fee kadagiti public high school, ti laengen miscellaneous fee ti bayadan ti city government.
“Prioridad a programa ti administrasion ni Mayor Allen Singson daytoy tapno amin nga ubbing ket makapagbasa iti high school… tapno matulongan dagiti marigrigat a mangpabasa dagiti ubbingda,” kinuna ni Villalobos.
Innayon ni Villalobos a nakisaritan kadagiti amin a pagadalan iti high school iti Candon tapno maakomodar amin nga agpaenrol iti umuna a tukad ti sekundaria ta ti siudadton ti mangbayad iti rumbeng a bayadanda.
Inlawlawag ti konsehala a tunggal estudiante ket nailatangan iti P500, gapuna nga uray kadagiti pribado a pagadalan ket mabalinda latta ti ag-enrol, basta ditoy la ketdi siudad ti pagbasaanda ken agnaedda iti Candon.
Inyunay-unay ni Villalobos a dagiti laeng simrek iti first year ti mabenepisiaran iti daytoy a programa ti city government ket saan a karaman dagiti addan iti nangatngato a tukad iti sekundaria.


text:
SANTIAGO, Ilocos Sur. Nagpirma dagiti kandidato iti nadumaduma a posision iti peace covenant para iti naurnos ken natalna nga eleksion ditoy nga ili.
Kinuna ni PSI Providencio Calibuso, chief of police, nga inlungalong ti simbaan ken ti PNP ditoy nga ili ti nasao a peace covenant.
Malaksid iti uppat a kandidato a para sangguniang bayan member, presente dagiti aminen a kandidato dagiti tallo a partido nga agsasango ditoy nga ili iti masungad nga eleksion.
Naisaruno a naaramid ti candidates forum kalpasan ti peace covenant signing.#


text:
Friday, November 24, 2017
LOCAL FARMER TECHNICIAN TI LGU-CABUGAO, OUTSTANDING TECHNICIAN ITI REGION 1!
Cabugao, Ilocos Sur – Napili ni Mr. Henry Baclig Saliganan, Local Farmer Technician (LFT) ti DA-LGU Cabugao nga Outstanding Local Farmer Technician iti Region 1 ket napadayawan ni Mr. Saliganan iti naaramid a 2017 Local Farmer Technician Regional Congress and End-Season Review sadiay Lingayen, Pangasinan idi Nobiembre 22, 2017. Inawat ni Saliganan ti Plaque of Recognition iti panangabakna babaen iti DA-Regional Field Office 1 a pinirmaan ni Hon. Lucresio R. Alviar, Jr. CESO III, Regional Executive Director.
Ni Mr. Saliganan ket patubo iti Barangay Pug-os, Cabugao, Ilocos Sur ken agdama a Presidente iti Cabugao Onion and Garlic Federated Association iti ili a Cabugao, Ilocos Sur.
Sakbayna, napili ni Mr. Henry Baclig Saliganan nga Outstanding Local Farmer Technician iti benneg ti Probinsia ti Ilocos Sur ket napadayawan ni Mr. Saliganan iti naaramid a National Convention for LFTs iti National Rice Program ti Department of Agriculture (DA) idi Disiembre 7-9, 2016 sadiay Cagayan de Oro City a nagseminaranda. # (Web In-Action) # (Web In-Action)
Ni Mr. Saliganan ket patubo iti Barangay Pug-os, Cabugao, Ilocos Sur ken agdama a Presidente iti Cabugao Onion and Garlic Federated Association iti ili a Cabugao, Ilocos Sur.
Sakbayna, napili ni Mr. Henry Baclig Saliganan nga Outstanding Local Farmer Technician iti benneg ti Probinsia ti Ilocos Sur ket napadayawan ni Mr. Saliganan iti naaramid a National Convention for LFTs iti National Rice Program ti Department of Agriculture (DA) idi Disiembre 7-9, 2016 sadiay Cagayan de Oro City a nagseminaranda. # (Web In-Action) # (Web In-Action)
Posted by Bayan ng Cabugao, Ilocos Sur at 4:55 PM
Subscribe to: Post Comments (Atom)


text:
San Fernando City – Segun ken ni RDC Chairman Deogracias Victor “DV”
Savellano, kasapulan unay ti iseserrek dagiti adda iti pribado a sektor
kadagiti proyekto a pagpuonan.
Kanaig daytoy, sangapulo ket innem a programa ken proyekto a mabalin a sumrekan dagiti private investors ti impresentar ti Regional Development Council bayat ti RDC meeting itoy a siudad.
Uppat ti adda iti agriculture and fishery sector a pakairamanan ti Offshore Fisheries Development Project ti Ilocos Norte; Kenaf Production and Processing iti Alaminos City; Seaweed Mariculture Zone iti Dasol ken Infanta (Pangasinan), Badoc (Ilocos Norte), Balaoan, Sto. Tomas ken Rosario (La Union) ken Coconut Development Program for Northern Luzon Version 2 – Food and Coco Chemicals para iti sibubukel a rehion.
Pito met ti proyekto a karaman iti trade sector a pakaibilangan ti Ilocos Sur Special Economic Zone and Freeport Project iti Cabugao Ilocos Sur; Eastern Pangasinan Agro Industrial Complex iti ili ti Umingan; Pangasinan Industrial Park I and II iti Mabini ken Alaminos City; Sual Industrial Estate; Establish-ment of Common Service Facility for Food Packaging iti Ilocos Norte; ken Mango Processing Plant iti San Carlos City.
Lima met a proyekto ti adda iti sektor ti turismo a pakairamanan ti Caniaw Eco-Tourism Park Rehabilitation and Revival Project iti Bantay, Ilocos Sur; MARINA Development iti Lingayen ken Bolinao, Pangasinan; Hundred Islands Underwater Marine Park iti Alaminos City; Rosario-Kennon Junction Tourism Complex iti Rosario, La Union; ken Adopt an Island, Sponsor a Reef Development Program iti Alaminos City.
Kinuna ni Savellano a dakkel a kantidad ti kasapulan kadagiti nadakamat a proyekto ket masapul nga agawisda kadagiti adda iti pribado tapno agpuonan iti rehion.
“Dakkel a katulongan dagiti adda iti private sector para iti nadaras nga idudur-as ti rehion I,” kinuna pay ni Savellano.#


text: Ti potograpia (manipud ti Griego ti photos- para iti "lawag" ken ti -graphos para iti "panangiladawan") ket isu ti arte, siensia, ken panagsanay ti panagpartuat kadagiti napaut a ladawan babaen ti panangirehistro ti lawag wenno dadduma pay nga elektromagnetiko a radiasion, itikimiko babaen dagiti pamay-an ti sensitibo ti lawag a materiales a kas ti potograpiko a pelikula, wenno elektroniko babaen dagiti pamay-an ti maysa a sensor ti ladawan.[1] Kadawyan a dagiti lente ket inus-usar tapno pakipatengngaan ti lawag nga agballatek wennomaiparuar manipud kadagiti nbanag iti maysa a pudno a ladawan iti sensitibo ti lawag a rabaw iti uneg ti kamera iti las-ud ti napanawenan a pakailatakan. Ti resulta iti maysa nga elektroniko a sensor ti ladawan ket maysa a elektriko a karga ititunggal maysa a pixel, nga isu daytoy ti elektroniko a maproseso ken maipenpen iti maysa a papeles a porma ti ladawan para iti panagidaya wenno panagproseso.


text:
NAAMMUANMI nga immalisda iti daytoy a lugar idi dinalapus ti epidemia ti nagdappatanda a barangay. Segun iti maysa nga agindeg, kasla angol ti nangsalapon kadakuada. Kaipumpunpon ti maysa, adda adda manen sumaruno a matay.
Maigapu iti daytoy, pinanawanda ti Mapalina ket nagbangonda iti pagtaenganda iti sabali a lugar. Dita a bimmangon dagiti sitio ken barangay kas iti Kinbilibil, Daligan, Kinmarin, Kinnayad ken dadduma pay.
Ti Boodle Fight
Idi makasangpet aminen dagiti grupo, naikkanda iti gundaway a makiam-ammo iti tunggal maysa (kaadduan ngamin ket damoda met laeng a makapagkikita), ken makidinnamag kadagiti agnanaed ditoy.
Naammuanmi a manipud iti kaasitgan a sitio Linggaoa, trenta minutos ti pannagnada tapno makadanonda ditoy Kinbilibil. Iti Kinkoop ti nakaipasdekan ti pagadalan iti primaria. Kadagiti agbasa iti high school bumabada iti barangay Amarao iti Santa Cruz.
Iti pangngaldaw, naisagana dagiti taraon iti estilo ti militar – boodle-boodle fight. Naidasar ti innapuy iti atiddog a lamisaan a naparabawan iti bulong ti saba ket naiparabaw dagiti tallo a klase a sidaen. Iti pannangan, likmuten ti grupo ti lamisaan. Awan ti kutsara ken tinidor. Agkammet amin.
Nakaay-ayat ta uray da Madam Racquel, Madam Effy, ken dagiti napipintas a babbalasang ti Bannua-Moran ket nagkammetda. Nagmayat gayam ti sumangbay a rikna no awan ti nangato ken nababa.
Batognan, ibbusennan. Nabisinankamin sa iti bannogmi a nagna ta dandanimi naibus ti batogmi. Linnetlet ngem kasla nasam-it man ti taraon iti daytoy a gundaway. Wenno, naim-imas a talaga no manganka babaen ti ima?
Kalpasan ti pangngaldaw, nairugi ti programa. Imbinsabinsa ni Sgt. Marcelo Garcia ti panggep ti proyekto a pamaskua a napagnunumuan ti kameng ti DZTP, 50th IB ti Army ken LGU ti Santa Cruz ken dagiti naayat a nangipaay iti tulong, suporta ken nagidonar kadagiti pamaskua a regalo para kadagiti marigrigat nga agindeg, kangrunaanna dagiti ubbing iti sitio Kinbilibil, Linggaoa ken Kinkoop.
Nangipaay met iti mensahe da kagawad Uyan ken ni kapitan Arciaga. Nagyamanda ta uray adda iti gingginget ti bantay ti sitio Kinbilibil ket daytoy ti nakita ti DZTP manipud kadagiti nagpilian a lugar a pangipaayanda iti regalo.
Iti mensahe ni 1st Lieutenant Dominador Valerio, civil military for operation ti 50th IB, kangrunaan a dinakamatna ti programada kontra iti insurhensia ket tapno mapukaw daytoy a parikut ti gobierno.
Inyunay-unay met ni station manager Arlon a “ti adal ti sungbat iti kinamarigrigat” ket indagadagna a no makaadalto dagitoy nga ubbing, saandanto koma a liplipatan a taliawen ti naggapuanda, wenno agsublidanto koma iti surong a naggapuanda.
Kinunana a nainspirar a mangipaay latta iti tulong kadagiti adda iti gingginget agsipud ta mariknana ti kasasaadda ta nagtaud met iti kasulinekan a barangay ti Ilocos Sur.
Kalpasan dagiti mensahe, naiwaras dagiti naisupot a regalo kadagiti ubbing. Mailadawan iti rupada ti nagpaiduma a ragsakda nga umawat ti regalo.
Agpababan ti init idi agpakadakamin. Nalag-an ti riknami a simmalog ta ammomi a nakaipaaykami iti ragsak, uray sangkaballing laeng, kadagiti ubbing ken agindeg iti Kinbilibil, Linggaoa ken Kinkoop.


text:
IDI UN-UNANA a panawen, adda nabiag a manok nga agnagan iti Burik. Maibatay idi iti maris ti manok ti maibuniag a naganna. No adda kalanglangana la unay, maawagan iti Burik Maikadua, sa Burik Maikatlo, sa Burik Maikapat…
Naparagsit a kawitan ni Burik. Nagaget nga agsapul iti taraon. Ngem dina bukbukodan daytoy. Mairanud amin a kalugaranna. Isu nga adu ti mangay-ayat kenkuana.
Naasideg pay dagiti upa ken ni Burik. Mabmabsog dagitoy no surotanda. Sisasaganada a mangsupapak kenkuana. Dina ngaruden mabilang no mano ti putotna. Kayat met latta dagiti upa ta mangnamnama dagitoy a manakman dagiti agbalin nga annakda.
Nupay kasta, napakumbaba latta ni Burik. Daydayawenda iti Manolandia. Kinapudnona, kayat ti kaaduan nga isu ti mangidaulo kadakuada kalpasan ti panagtugaw ni Dapuen.
Ngem pinagkedkedanna. “Makatulongak latta, kakabsat, uray saan a siak ti panguloyo,” kinunana.
No adda ngarud maikuskuspil a manok, isalakan ni Burik.
Nga ad-adda a pagtamedan kenkuana dagiti kalugaranna.
Ngem pagsaksakitan met ti nakem dagiti aggayyem nga Arindaraen ken Darisayen. Kanayon la kano a ni Burik ti bida iti lugarda.
Malem. Idaydayaw manen ti Manolandia ni Burik gapu iti panangispalna iti piek a kanen koma ti maysa a bao. Ngem nakamisuot iti likud da Arindaraen ken Darisayen.
“Dayta laengen a Burik ti nasayaat!” impugtit ni Darisayen.
“Wen ngarud!” inkanunong ni Arindaraen. Addada iti sirok ti bittaog iti lauden ti purokda. Ug-ugmokanda ti natnag a bunga ti tiesa iti asideg. “Kasla kalalaingan!”
“Masapul a maikkat iti dalanta. Narigaten no isunto ti agbalin a pangulotayo,” insingasing ni Darisayen.
“Planuenta ti aramidenta…”
BIGAT. Kagapgapu ni Burik iti kakawayanan. Sinabat da Arindaraen ken Darisayen iti dalanna.
“Napanam, gayyem?” sinaludsodda kenkuana.
“Dita man, gagayyemko,” insungo ni Burik ti kapuskolan dagiti kawayan. “Nagsapulak iti taraontayo.”
“Adda ngarud nasapulam?” dinamag ni Darisayen.
“Maysa a balay dagiti anay, gagayyem.” Sipapakumbaba ni Burik a nagkuna. “Pinanawak ta ayabak dagiti kaduatayo iti Manolandia ta pagraramanantay’ amin.”
“’Yanna a parte?” kasla nakangngeg a tuleng ni Arindaraen. “Ipatuldom ta bantayanmi kabayatan ti kaawanmo. Narigaten no makita ti sabali.”
Nagbuelta ni Burik. “Surotendak, gagayyem.”
Nagkukuyogda a simpok iti kakawayanan. Iti maysa a rimmuok dagiti bayog, impakita ni Burik ti balay ti anay a nabirokanna.
Uray la napakatay da Arindaraen ken Darisayen iti nakitada. Nagdakkelan ti balay dagiti anay a nagtubo iti babaet dagiti nagpukanan ti bayog. Masiguradoda la unay a mabalin a kanen iti makalawas dagiti amin a taga-Manolandia ti nasarakan ni Burik nga anay. Anianto laengen no duada laeng a mangibus kadayta? Nagsanapsap ti unegda.
Nagsarita dagiti mata da Arindaraen ken Darisayen.
“Gayyem,” kinuna ni Arindaraen, “nasayaat man ta nakasarakka iti kastoy kaadu a taraon.” Kinallabayna ni Burik.
“Nasaysayaat manen, gayyem,” insarurong met ni Darisayen, “ta saan a simrek iti panunotmo a bukodam laengen daytoy.”
“Gagayyemko, no ania ti grasia a dumteng iti biagtayo, masapul nga iburaytayo.” Sipupudno ni Burik a nagkuna.
“Ala ngarud,” ni manen Arindaraen, “inkan iti Manolandia. Dakamin ken gayyem a Darisayen ti mangbantay.”
“Agyamanak, gagayyemko,” siraragsak ni Burik. “Pampanunotek itay no kasano daytoy no panawak lattan. Amkek la unay amangan no masiiman dagiti taga-Baongolandia. Ikisapda la ketdi.”
“Pudno dayta, gayyem,” nakadakdakkel ti isem ni Arindaraen. “Aglalo ket nakasarsarimulio ti lider dagita a bao a ni Baonggo. Napangas pay!”
“Kunam pay, gayyem,” inkanunong ni Darisayen. “Aminda pay ketdi sadiay Baongolandia ket bukatot. Awan ti pannakabsogda.”
Pinanawan ngarud ni Burik da Arindaraen ken Darisayen.
Apagtallikud ni Burik, nakabagbagas ti panagkinnita da Arindaraen ken Darisayen. Um-umlek ti unegda.
Tapno maklaat laeng dagiti taga-Manolandia idi makagtengda iti nangpanawan ni Burik kada Darisayen ken Arindaraen. Awanen dagiti dua. Inyadayoda ti balay dagiti anay iti tulong ni Pag-ong. Nagpakpakaasida a tulongan daytoy.
“Nagsuapangdan,” maysanmaysa ti nagkuna. Permi a panagngilangilda.
“Bay-anyon, kakabsat,” nakuna pay laeng ni Burik. “Makasaraktayto pay iti sabali.”
“Bagbagida laeng ti ammoda!” intanabutob dagiti taga-Manolandia. “Agpullodanto.”
Darumog a nagawid dagiti kalugaran ni Burik. Nasakit ti nakemda. Nupay madmadi ti rikna ni Burik, saanna a maala ti manggura kada Darisayen ken Arindaraen. Nalabit, saanda laeng a nasarkedan ti riknada iti kinabuslon dagiti taraon a naidiaya kadakuada. Mautobdanto latta ti biddutda.
Idinto a da Arindaraen ken Darisayen, indiretsoda iti maysa a kueba iti amiananen ti Manolandia ti inlibasda a taraonda koma amin. Kasta unay ti paggaakda. Uray sumagmamano a bulan a dida agsapul iti makan, agbiagda latta.
(ADDA TULOYNA)


text:
VIGAN CITY – Walupulo ket maysa nga iskolar ti immawat iti alawansda idi Abril 21 iti DWRS ditoy.
Personal nga inawat dagiti iskolar ti P2,500 nga alawansda manipud ken ni Cong. Ronald Singson.
Segun ken Singson, nupay aggapu iti opisinana ti pondo para iti nasao nga scholarship, adda nabuangay a grupo a mangproseso kadagiti aplikante para iti scholarship ta dina kayat nga adda maibabalaw a pabpaboran daytoy a programana.
“Daytoy ket tulong a pinansial kadagiti deserving students ket saan ngarud a mabalin a mamantsaan iti politika,” kinuna ni Singson.
Addanto pay sumaruno nga 85 nga iskolar nga umawat iti alawans.#


text:
Dagiti ili ti Filipinas
Ti ili wenno munisipalidad ket maysa a lokal a paset ti gobierno iti Filipinas. Naisangayan dagitoy manipud kadagiti siudad, a dagitoy ket sabali a kategoria iti lokal a paset ti gobierno.
Dagiti pronbinsia ket buklen dagiti siudad ken dagiti ili, dagiti ili ket buklen met dagiti baranggay wenno dagiti barrio.
Dagiti ili ket addaanda iti sangkabassit a turay manipud iti Nailian a Gobierno iti Republika ti Filipinas babaen ti Lokal a Kodigo ti Gobierno iti 1991. Naikkanda iti pagkakaaduaan a personalidad nga agpakabael kaniada nga agaramid kadagiti lokal nga annuroten ken linlinteg, panangipatungpal ti linteg, ken agturayda kadagiti masakupanda. Mabalinda a sumrek kadagiti kontrato ken panagginnatang ken agbuis babaen kadagiti opisial nabutosan ken nadutokan.
Agakem dagitoy kadagiti panagipatungpal kadagiti amin a linlinteg, no pay lokal wenno nailian. Ti Nailian a Gobierno ket tumulong ken imatonanna ti lokal a gobierno tapno maipasarado nga saanda a labsingen ti nailian a linteg. Dagiti lokal a gobierno ket addaanda iti bukod nga ehekutibo ken lehislatibo a sangsanga ken dagiti panagkita ken panagtimbang kadagitoy dua a nangruna a sangsanga, ken dagiti pannakailasinda, ket nalawlawag ngem ti nailian a gobierno. Ti Hustisia a Sanga iti Republika ti Filipinas ket tumultulong pay kadagiti kasapulan dagiti lokal a paset ti gobierno. Dagiti lokal a gobierno a kas iti ili, ket awananda iti hustisia a sanga; ti hustisiada ket kapadpada ti nailian a gobierno.
Ti ili ket idauluan babaen ti mayor ti ili nga isu daytoy ti ehekutibo nga opisial. Ti lehisletibo ket buklen iti bise mayor ken dagiti walo a konsehal. Dagiti walo a konsehal, a mairaman ti presidente ti Konseho dagiti Kinaagtutubo ken ti presidente ti Liga dagiti Baranggay, ket buklenda ti Konseho dagiti Ili. Amin dagitoy ket nabutosan ken agserbi iti tallo a tawen a panagturay. Saanda a mabalin ti agserbi iti ad-adu ngem tallo nga agsasaruno a panagturay (9 tawtawen).
Ti Bise Mayor ket isu ti agiturong iti lehislatura, ngem saan a makabutos mailaksid ti panagbuong ti paraut. Dagiti linteg wenno bilin a naitukon babaen ti lehislatura mabalin a pasingkedan wenno mabeto babaen ti mayor. No mapasingkedan agbalin dagitoy a linteg. No ti mayor ket saanna a pasingkedan wenno betoen ti naitukon iti lehislatura iti sangapulo nga aldaw manipud iti pannakaawat, dayta a naitukon ket agbalin a linteg a kasla napirmaan. No maibeto, ti naitukon ket maisubli idiay lehislatura. Ti naudi ket mabalinna a maipasubli ti inaramid ti Mayor babaen ti panagbutos iti kabassitan a 2/3 kadagiti amin a kamkamengna, nga iti daytoy a kaso, ti naitukon ket agbalin a linteg.
Ti ili, no maabutanna ti maysa kasapulan a kabassitan a rukod ti populasion, ken kabassitan a tinawen a kuarta a mapastrek ket mabalinda ti agpabalin a siudad. Ti umuna ket nasken a ti maysa a bilin ket maipasa iti Kongreso ken mapirmaan a kas linteg babaen ti Presidente ken dagiti nagtaeng ket agbutosda iti sumaruno a panagbubutos tapno awatenda wenno paayenda ti panagsiudad. Ti maysa a pagimbagan ti panagsiudad ket ti gobierno a siudas ket makaala ti ad-adu a busbos, ngem dagiti buis ket nangatngato ngem iti ili.
Bilang dagiti ili[urnosen | urnosen ti taudan]
Manipud idi Septiembre 15, 2015, addaan dagiti 1,490 nga ili iti Filipinas.[1]
Klase ti matgedan[urnosen | urnosen ti taudan]
Dagiti ili ti Filipinas ket mabennebenneg babaen ti kaadu wenno klase ti matgedan a naibatay iti kadawyan a tinawen a matgedan ti ili iti naudi a tallo a kalendario a tawtawen.[2]


text:
Taga-ugma nga Ehipto
Ti taga-ugma nga Ehipto ket maysa idi a taga-ugma a sibilisasion ti Akin-amianan a daya iti Aprika, a kaaduan ti igid ti baba a gay-atan ti Karayan Nile nga iti tatta nga aldaw ket ti pagilian iti Ehípto. Ti Ehipsio a sibilisasion ket nabukel idi panawen ti 3150 BC (babaen ti binnagbagaan nga Ehipsio a kronolohia)[1] a ti politikal a panagtitipon iti Ngato ken Baba nga Ehipto babaen ti immuna a paraón.[2] Ti pakasaritaan iti taga-ugma nga Ehipto ket rimsua kadagiti serie dagiti natalna a Pagarian, a naisina babaen dagiti panawen dagiti mainaig a yaalsa a makunkuna a dagiti Agtengnga a Panawen: ti Daan a Pagilian iti Nasapa a Gambang a Panawen, ti Tengnga a Pagarian iti Tengnga a Gambang a Panawen ken ti Baro a Pagarian iti Naladaw a Gambang a Panawen. Ti Ehipto ket nakagaw-at ti patingga ti kabileganna iti panawen ti Baro a Pagarian, idiay Ramesside paset ti panawen, kalpasan daytoy simrek iti maysa a paset ti panawen iti nabuntog a panagapday. Ti Ehipto ket naparukma babaen kadagiti agsasaruno a ganganaet a kabilegan (a mairaman ti Persiano a panagturay) iti daytoy a Naladaw a Paset ti Panawen. Iti nagbanagan ti ipupusay ni Alehandro ti Natan-ók, maysa kadagiti heneralna, ni Ptolemy Soter, ket inbangonna ti kenkuana a kas ti agturay iti Ehipto. Daytoy a Ptolemaiko a Dinastia ket nagturay iti Ehipto aginggana idi 30 BC, idi daytoy ket nabatuag iti Romano nga Imperio ken nagbalin a Romano a probinsia.[3]
Ti panaballigi ti taga-ugma a sibilisasion ti Ehipto ket nagun-od babaen ti abilidadna nga umampon kadagiti kasasaad iti Tanap ti Karayan Nilo. Dagiti maipadto a panaglayus ken dagiti natengngel a panagsibog iti nalames a tanap ket nagpataud kadagiti apit, a daytoy ket nangsungrod ti sosial a panagrang-ay ken kultura. Gapu ti kaadu ti nabatbati a rekurso, ti administrasion ket nagitalged ti panagala kadagiti mineral iti tanap ken dagiti nakapalikmut a rehion a desierto, ti nasapa a panagrangrang-ay iti maysa a nawaya a sistema ti panagsurat, ti organisasion dagiti naurnong a panagbangon ken dagiti agrikultura a gandat, komersio kadagiti nakapalikmut a rehion, ken ti maysa a milisia a naipanggep a mangatiw dagiti ganganaet a kabusor ken pagipatalgedan panagturay ti Ehipto. Ti panagpasayaat ken panagurnos kadagitoy nga ar-aramid ket burokrata dagiti napili a tattao nga eskriba, dagiti relihioso a daulo, ken dagiti administrador a tinengtengngel babaen ti Paraon a nagpatalged ti panagtitinnulong ken panagkaykaysa dagiti Ehipsio a tattao iti konteksto iti napasayaat a sistema dagiti relihioso a pammati.[4][5]
Dagiti adu a naitungpal dagiti taga-ugma nga Ehipsio ket mairaman ti panagipagbatuan, panagtukod ken dagiti pamay-an ti panagbangon a dagitoy ket nangipakabael ti panagaramid dagiti nagdakkel a piramida, dagiti templo, ken dagiti obelisko; ti maysa a sistema dagiti matematika, ti maysa a naipakat ken naisumamay a sistema iti medisina, panagsibog a sistema ken dagiti pamay-an ti panagpataud ti agrikultura, dagiti immuna nga ammo a barko, dagiti Ehipsio a porselana ken dagiti pamay-an ti sarming, dagiti baro a porma iti literatura, ken ti kasapaan a naamammoan a tulag ti kappia.[6] ti nabati ken kabayagan a legado ti Ehipto. Dagiti bukodna nga arte ken arkitektura ket kaaduan dagitoy a kinopkopia, ken dagiti tagikuana nga antigo ket inaw-awit kadagiti adayo a suli iti lubong. Dagiti nagdadakkelan a dadael ket nagparegget kadagiti kapanunutan dagiti agbanbaniaga ken mannurat kadagiti napalabas a siglo. Ti baro a panagrespeto para kadagiti antigo ken naitukiten iti nasapa a moderno a paset ti panawen ket nangiturong iti sientipiko a panag-usig iti Ehipsio a sibilisasion ken nalatlatak a panagyaman kadagiti bukodna a legado ti kultura.[7]
Pakasaritaan[urnosen | urnosen ti taudan]
Ti Nilo ket isu ti patataudan ti pagbiagan iti daytoy a rehion para iti kaaduana a pakasaritaan ti nagtagitaoan.[8] Ti nalames a paglayusan a tanap iti Nilo ket nagited kadagiti nagtagitaoan ti oportunidad nga agparang-ay ti nataengan nga agrikultura nga ekonomia kenti maysa a nsaysayaat, naisentro a kagimongan a nagpakabael a pasuli iti pakasaritaan ti sibilisasion ti nagtagitaoan.[9] Dagiti nomadiko a moderno a tao nga agananup-agburburas ket nagrugida a nagnaed idiay tanap ti Nilo ti agtarus ti gibus iti Tengnga a Pleistoseno idi agarup a 120 a tawtawen. Idi naladaw a Paleolitiko a paset ti panawen, ti namaga a klima iti Akin-amianan nga Aprika ket pimmudmudot ken nagmagmaga, a nangpilit ti populasion iti daytoy a lugar ti agkonsentrado iti igid iti daytoy a rehion.
Predinastiko a paset ti panawen[urnosen | urnosen ti taudan]
Dagiti Predinastiko ken Nasapa a Dinastiko a panawen, ti Ehipsio a klima ket saan a namagmaga ngem iti tatta nga aldaw. Dagiti dadakkel a rehion iti Ehipto naabbongan kadagiti kakaykayoan a sabana ken laslasaten babaen dagiti pangen iti agararab nga ungulata. Dagiti rukbos ken ayup ket ad-aduda kadagiti amin a kapalikmutan ken ti rehion ti Nile ket nagsuporta kadgiti dakkel a populasion kadagiti agtaytayab nga ayup nga agnanaed iti danum. Ti panagananup ket kadawyan nga aramid para kadagiti Ehipsio, ken daytoy pay ti paset ti panawen a dagiti adu nga ayup ket immuna a napaamo.[10]
Idi agarup a 5500 BC, dagiti bassit a tribu nga agnanaed idiay tanap tyi Nilo ket nagrang-ay kadagiti serye iti kultura nga agiparparang ti natalinaed a panagtengngel iti agrikultura ken ayup a panagtaltalon, ken mailasinda kadagiti seramika ken dagiti banag a tagikuada, a kas ti sagaysay, pulseras, ken dagiti abolario. Ti kadakkelan kadagitoy a kultura iti ngato nga (Akin-amianan) Ehipto, ti Badari a daytoy ngata ket nagtaud idiay Akinlaud a Disierto, ket ammo daytoy kadagiti nasayaat a seramiko, dagiti bato a ramit, ken ti panagusarna iti gambang.[11]
Idiay Akin-amianan nga Ehipto, ti Badari ket sinaruno babaen dagiti Amratian ken Gerzean,[12] a nagisangpet kadagiti napasayaat a teknolohia. Iti Gerzian a panawen, adda dagiti nasapa nga ebidensia a panakaammoan ti Asideg a Daya, a naisangsangayan ti Kanaan ken ti Biblos pantar.[13]
Idiay Akin-amianan nga Ehipto, ti Naqada a kultura, a kapadpada ti Badari, ket nagrugi a nagpadakkel iti igid ti Nilo idi 4000 BC. A kas kasapsapa ti Naqada I a Paset ti Panawen, dagiti predinastiko nga Ehipsio ket gimmatang kadagiti obsidiano manipud idiay Ethiopia, nga inususar a panagsukok kadagiti dapig ken sabsabali a banag manipud iti alipaga.[14] Iti agarup a paset ti panawen iti 1,000 a tawtawen, ti Naqada a kultura ket nakaparang-ay manipud kadagiti bassit a komunidad ti agtaltalon iti maysa a nabileg a sibilisasion a dagiti daulona ket kompleto nga agtengtengngel kadagiti tattao ken rekursos iti tanap ti Nilo.[15] Nagbangbangon ti maysa a sentro ti bileg idiay Hierakonpolis, ken kalpasan daytoy idiay Abidos,dagiti daulo ti Naqada III ket nagpadakkel ti panagtengngelda iti agpa-amianan nga Ehipto iti igid ti Nil.[16] Nakiginnatangda pay kadagiti Nubia iti abagatan, ti oasis iti lumaud a desierto iti laud, ken dagiti kultura iti dumaya a Mediteraneo ken Asideg a Daya iti daya.[16] Ti naaria a Nubian a pannakaitabon idiay Qustul ket nagpataud kadagiti artipakto a nagawit kadagiti kas pagarigan a dinastiko a simbolo ti Ehipsio, a kas ti balangat iti Ehipto ken palkon.[17][18]
Ti Naqada a kultura ket nagaramid kadagiti nadumaduma a pagpilian kadagiti materiales a tagilako, a mangipakpakita ti panagdakdakkel ti bileg ken kabaknang dagiti napili a tattao, ken dagiti pay inususar ti kangimongan a banbanag, amairaman dagiti sagaysay, bassit nga estatua, napintaan a bangbanga, dagiti napintas a naarkosan a bato a putik, dagiti kosmetiko a paleta, ken dagiti alahas a balitok, lapis, ken marpil. Nagparang-ayda pay kadagiti seramiko a pagpasileng a naamammoan a kas ti porselana, a dagitoy ket inusar iti Romano a Paset ti Panawen a panagarkos kadagiti tasa, anting-anting, ken dagiti pigurina.[19] Idi panawen ti kinaudi a predinastiko a paset, ti Naqada a kultura ket nangrugrugi nga agus-usar kadagiti naisuusrat a simbolo a dagitoy ket nagbanagan ti napno a sistema dagiti heroglipiko para iti panagsurat ti taga-ugma nga Ehipsio a pagsasao.[20]
Dagiti nagibasaran[urnosen | urnosen ti taudan]
- ^ "Kronolohia". Dihital nga Ehipto para kadagiti Unibersidad, Unibersidad a Kolehio ti Londres. Naala idi 25 Marso 2008.
- ^ Dodson (2004) p. 46
- ^ Clayton (1994) p. 217
- ^ James (2005) p. 8
- ^ Manuelian (1998) pp. 6–7
- ^ Clayton (1994) p. 153
- ^ James (2005) p. 84
- ^ Shaw (2002) pp. 17, 67–69
- ^ Shaw (2002) p. 17
- ^ Ikram, Salima (1992). Dagiti napili a puted: Panagpataud ti karne iti taga-ugma nga Ehipto. Unibersidad iti Cambridge. p. 5. ISBN 978-90-6831-745-9. OCLC 60255819. Naala idi 22 Hulio 2009. LCCN 1997-140867
- ^ Hayes (1964) p. 220
- ^ Childe, V. Gordon (1953), "Baro a lawag iti kadaanan unay nga Asideg a Daya" (Praeger a Pabpablaak)
- ^ Patai, Raphael (1998), "Annak ni Noe: Hudio nga Agbanbabiaga iti Baybay iti Taga-ugma a panawen" (Princeton Uni a Pagmalditan)
- ^ Dagiti mannurat a ni Barbara G. Aston, James A. Harrell, Ian Shaw (2000). Paul T. Nicholson ken Ian Shaw. "Bato," iti Taga-ugma nga Ehipsio a Materiales ken Teknolohia, Cambridge, 5–77, pp. 46–47. Also note: Barbara G. Aston (1994). "Dagiti Taga-ugma nga Ehipsio a Bato a Basina," Studien zur Archäologie und Geschichte Altägyptens 5, Heidelberg, pp. 23–26. (Kitaen ti on-line a naipablaak: [1] ken [2].)
- ^ "Kronologo iti Naqada a Paset ti Panawen". Dihital nga Ehipto para kadagiti Unibersidad, Unibersidad a Kolehio Londres. Naala idi 9 Marso 2008.
- ^ a b Shaw (2002) p. 61
- ^ Emberling, Geoff (2011). Nubia: Taga-ugma a Pagpagarian iti Aprika. New York: Instituto iti Pagadalan iti Taga-ugma a Lubong. p. 8. ISBN 978-0-615-48102-9.
- ^ "Ti Qustul a Pagsegged ti Insenso".
- ^ "Porsela kadagiti sabsabali a paset ti panawen". Dihital nga Ehipto para kadagti Unibersidad, Unibersidad a Kolehio Londres. Naala idi 9 Marso 2008.
- ^ Allen (2000) p. 1


text:
SUYO, Ilocos Sur – Kinuna ni Mayor Elpidio Bistoyong, Sr. a
mabenepisiaranda nga adda iti upland municipalities no maipatakder ti
probinsia dagiti Bago.
“Kayatmi la unay (Bago province) lalo ditoy Suyo, ta dakami nga adda iti upland ti ad-adda a mabenepisiaran,” kinuna ni Bistoyong bayat ti eksklusibo nga interbio kenkuana ti DZTP Radio Tirad Pass ken Tawid News Magasin itay nabiit.
Madama a maad-adal iti sangguniang panlalawigan ti resolusion nga indatag ni Bistoyong a mangsuporta iti pannakaipasdek iti probinsia dagiti Bago manipud kadagiti upland municipalities iti maikadua a distrito.
Ngem kinuna da Bokal Robert Tudayan ken Bokala Rosario Gironella, agpada a nagtaud iti upland municipalities, a masapul a maadal pay ti resolusion ken santo mataming kalpasan ti pannakakonsulta amin dagiti agtuturay iti upland municipalities.
Iti met interbiona iti radio, kinuna ni Bise Gobernador Jeremias Singson a kaykayatna a saan a sumina dagiti upland municipalities iti probinsia tapno agbalinda a maysa a probinsia no di ket agbalinda a maikatlo a distrito ti probinsia.
Adda 14 nga upland municipalities iti maikadua a distrito a pakairamanan ti Cervantes, San Emilio, Quirino, Gregorio del Pilar, Lidlidda, Suyo, Sugpon, Sigay, Alilem, Burgos, Banayoyo, Salcedo, Nagbukel ken Galimuyod.
Inlawlawag ni Bistoyong a saan a gapu ta mabaybay-anda iti proyekto ken programa iti probinsia ken distrito ngem mabalin a napimpintas ti serbisio a maipaayda iti mapanawanda a lugar ken iti papananda met a probinsia ta basbassiten ti makita a problema no maaddaanda iti bukod a probinsia.
“Kaasi ni Apo Dios, saankami a mabaybay-an kadagiti proyekto nga aggapu iti distrito ken probinsia, lalo ken ni Congressman Eric Singson,” kinuna ni Bistoyong ngem innayonna nga “iti panagkunak, nasaysayaat siguro no mailasinkami…”
Idi nadamag no adda insayangkatda a konsultasion, kinuna ti mayor nga addan inrusatda a signature campaign a nakakonsultaan dagiti kailianda kadagiti upland municipalities.
Iti napalabas, adda tignay a mangisina kadagiti upland municipalities nga agbalin a maikatlo a distrito iti IlocosSur ngem awan ti dimmur-asanna.
Kangrunaan nga areng-eng dagiti mangipagpagna iti gannuat ti nabuntog nga asenso dagiti upland municipalities no maikumpara kadagiti il-ili iti patad.#


text:
BANTAY, Ilocos Sur – Maysa ti natay idinto a nasugatan ti dua idi nagdungpar ti maysa a bus ken motorsiklo iti national highway a sakup ti Barangay Cabaroan ditoy nga ili.
Natay ni Arnel Bagorio, 20, residente iti Namalangan, Santa, Ilocos Sur idinto a nasugatan da Arnel Nuñez, 35, naasawaan, residente iti Cabalanggan, ditoy nga ili ken Jaymar Mendoza, nakisakay ken ni Bagorio, residente iti Sta. Rosa, Nueva Ecija gapu iti nasao a pannungpar.
Segun iti inbestigasion dagiti polis ditoy, sarsarunuen ni Bagorio ni Nuñez ket inoberteykan ti immuna ti maikadua ngem nasapgidna ti manibela ti lugan ni Nuñez a puon ti di nakakontrolan ni Bagorio iti luganna ken ikakautna iti linia ti sumungad a Dominion Bus ket nagdungpar dagiti dua a lugan.
Natay a dagus ni Bagorio idinto a naitaray iti ospital da Nuñez ken Mendoza.#


text:
ADDAAK IDI SADIAY
Daradara, sisusugat, maysan a mannakigubat
A nakirinnamas iti dangadang ti tay-ak,
Sadiay, dagiti agbuybuya, ginayangdak
Kadagiti nagtagisima a balikas
A kabulon iti lais ken paggaak
Maagak kano ta apay 'toy bagik insebbak
Kas simotsimot iti apuy a napasag
Natdaak koma a para buya lattan
Iti tugawko nga agim-imas, siraragsak.
Addaak idi sadiay iti arena ti dangadang
Para buya idi , itan maysan a mannakigubat
Ta ti buya ti pannakairurumen, batibatennak,
Ti ikkis dagiti awanan-gaway, riribukennak,
Ti luada, maysa a bala a mangsalbag ‘toy kararuak
Ket inarmasak ti bagik iti pannakiraman.
Wen, addaak sadiay idi nagalikubong iti tapuk
Daradara, sisusugat ngem siraragsak:
Maysa a nagtagipuson a tao ti kaimudingak!


text:
VIGAN CITY – Iti baet ti alegasion ti panagsuitik iti eleksion, naiproklama ti baro a gobernador iti probinsia iti sardam ti Mayo 16 iti session hall ti provincial capitol ditoy.
Improklama ni Atty. Joel Gines, provincial Comelec supervisor, ni Vice Gov. Deogracias Victor “DV” Savellano a gobernador ti Ilocos Sur kalpasan ti tabulasion ti resulta ti panagbubutos iti 32 nga ili ken 2 a siudad iti probinsia.
Kagiddan a naiproklama ditoy da Bokal Ronald Singson ken Dip. Eric Singson a nangabak a mangibagi iti dua a distrito ti Ilocos Sur; Bokal Jeremias “Jerry” Singson a nangabak a bise gobernador ken dagiti nangabak a bokal a pakairamanan da Ismael Baterina, Azucena Purisima, Ronnie Rapanut, Orlino Tesoro, ken Gerardo Lahoz (umuna a distrito); Zuriel Zaragoza, Robert Tudayan, Rosario Gironella, Jose Bunoan ken Peter Manzano (maikadua a distrito).
Pinadas ni Atty. Jessie Emmanuel Vizcarra nga atipaen ti proklamasion gapu iti mapapati nga iregularidad iti pannakabilang dagiti butos iti sumagmamano nga ili ken siudad ngem kinuna ni Gines a maiproklama dagiti nangabak kas maibatay iti tabulasion dagiti certificates of canvass manipud dagiti amin nga ili ken siudad iti probinsia.
Iti opisial a resulta ti panagbubutos, nakagun-od ni Savellano iti 132,656 a butos idinto a 131,264 ken ni dati a Bokal Efren “Rambo” Rafanan wenno iti diperensia a 1,392 a butos.
Kandidato ni Savellano ti partido Lakas-CMD idinto a nagtaray ni Rafanan iti babaen ti Partido ng Masang Pilipino (PMP).
Kangrunaan a nakuestionaran ti resulta ti panagbubutos iti Cabugao no sadino nga inluges ni Savellano ni Rafanan, ken ti siudad ti Candon.
Iti Cabugao a baluarte ni Savellano, nakagun-od iti 10,563 a butos maikontra iti 4,581 a butos ni Rafanan wenno 5,982 a diperensia.
Ngem adda dagiti alegasion iti panagsuitik iti Cabugao kas iti mapapati a ballot switching, nakalukat a ballot boxes, intimidation ken dadduma pay nga iregularidad iti eleksion.
Risiris ti puesto ti kinagobernador idinto nga inwaragawag dagiti agsumbangir a partido nga isuda ti nangabak iti eleksion.
Nangabak ni Savellano iti San Vicente, San Ildefonso, Cabugao, Bantay, Vigan City, Lidlidda, Sigay, G. del Pilar, San Esteban, Salcedo, San Emilio, Sugpon, Suyo ken Alilem, Sta. Lucia, Santiago, Sta. Cruz, Santa, Narvacan, Tagudin ken Candon City.
Nagbanduria met ni Rafanan iti Magsingal, Sta. Catalina, San Juan, Sto. Domingo, Caoayan, Sinait, Nagbukel, Burgos, Galimuyod, Banayoyo, Cervantes, Quirino ken Sta. Maria.


text:
Thursday, February 26, 2015
BRGY. SALOMAGUE ROAD, AGKADINAMAG TI PRODUKSIONNA TI IKAN
Cabugao, Ilocos Sur – TI Brgy. Salomague ket maysa kadagiti kaprogresuan iti agdama a Coastal Barangay ti ili. Malaksid a nabaknang iti historikal a kasasaad, ditoy pay iti nakaipasdekan ti nalatak a Puerto (Port Salomague) a mangiragpat ti Munisipalidad iti panagbalinna a maysa kadagiti econ omic zone iti Amianan a Luzon.
Kangrunaan a pagsapulan dagiti lumugar ti panagkalap, panagtaraken ken agrikultura. Iti pakasaritaan ti produksion ti ikan, ditoy ti paggapuan dagiti dadakkel a lames ti baybay a makalapan a mangsustener iti suplay iti merkado.
Ti Barangay Salomague ket maysa kadagiti pito a Coastal Barangay ti ili a makasagsagrap kadagiti programa iti panangpasayaat ti kasasaad dagiti man gngalap nga ilunglungalong ti LGU-Cabugao ken iti Bureau of Fisheries and Aquatic Resources (BFAR).
Ditoy pay a disso ti manamnama a pakaipasdekan ti Municipal Fishport a katinnulong ti Gobierno Lokal a mangtaming iti industria ti pagikanan a mangpadur-as pay ti barangay ken iti ili ti Cabugao, Ilocos Sur.
Idauluan ni Brgy. Captain Eliseo R. Serrano ti nadakamat a barangay iti agdama. # (Web In-Action)
2014
Consolation Prizes
Best Day Care Center
Oustanding DCW.
2013
Champion
Best in Fish Production & Aqua Culture Development (Large Scale)
2011
SIGLAT BARANGAY 1st RUNNER-UP (Major Category)
Best in Fish Production
# (Web In-Action)
Posted by Bayan ng Cabugao, Ilocos Sur at 9:56 AM
Subscribe to: Post Comments (Atom)


text:
AYATEM ti kabusormo a kas iti panagayatmo ‘ta bagim. Iti matter-of-factly, awan ti makatungpal daytoy. Kasano nga ayatem ti kabusormo, nay? Kabusormo ngarud, di dimo ayaten? No ay-ayatem, di saanen a kabusor? Ngem, ti nalawag a kayat a sawen daytoy, kailian, no ayatem ti kabusormo, iruangamo ti inkay panagkappia tapno mapukaw ti guranggura. Ta no adda gura iti nagbabaetan awan kappia. Ket no awan ti kappia, nariribuk ti panagbiag. Asino ti mayat iti nariribuk a panagbiag?
Maysa pay ketdi daytoy a paradox kadagiti inaramat ni Apo Jesucristo kadagiti pannursurona. Kasano aya nga agpayso nga ayaten ti kabusormo?
Kabusormo ngarud, kasano ngay nga ayatem? Saanen a kabusor no inka ayaten. Inayatmo ngaruden gayyemmon, saanen a kabusor ti pakaibilanganna.
Ngem apay ngarud nga adda daytoy a paradox ken mangited iti anag ti biag? Ania dagiti kaipapanan daytoy?
Adtoy man, kakabsat, ti maysa a pakasaritaan a maiyannatup la unay a generalization.
Tallo a lallaki dagiti annak ni Andy ken Rochelle. Ni Jun ti inaunaan. Agtengnga ni Jeremy. Buridek ni Flint.
Nupay negosiante dagiti agassawa, adda latta panawenda kadagiti annakda. Saan a pasig a trabaho wenno negosio ti adda iti isipda no di inikkanda met iti naiprograma a panawen para kadagiti tallo nga annakda nga addan iti estado ti kinaagtutubo.
Nairuam dagiti agassawa a damagen kadagiti annakda no ania ti naaramidanda a nasayaat iti makalawas.
“Ania ti naimbag a naaramidanyo iti padayo a tao itoy a lawas?” daytoy no kua ti saludsoden dagiti nagannak iti kada week-end nga inda panagdedenna iti agmalmalem.
Mabilbilangen a mapasamak iti pamilia daytoy a klase ti saludsod.
Iti panangidisso kadagiti tagipatgen (values) napukawda agraman dagiti mangipapaay iti sinninged ken ad-adda pay a tibker iti maysa a pamilia.
“Daydiay kapipintasan amin a naaramidanyo ti ibagayo. Mangpilikayo iti maysa laeng,” kuna ti ina kalpasan nga indissona dagiti taraonda iti lamisaan: cake ken ice cream para kadayta agalasdies iti aldaw.
“Idi kalman, nakapidutak iti sobre. Nabungkong ti sobre.”
“Ania ti linaon ti sobre?” magagaran ti ina.
“Kuarta, mommy!”
“Ania ti inaramidmo?” binagi met ti ama.
“Adda pay linaonna a papeles.”
“Sadino ti nakapidutam?” binagi ti nagtengnga.
“Iti kalsada?” ti kimmot.
“Saan! Iti uneg ti taxi!”
“Ket ania ngarud ti inaramidmo iti napidutmo?” inulit ti ama ti saludsodna.
“Nabasak iti maysa kadagiti naisigpit a papel ti adres ti makinkukua. Intulodkon a!”
“Pudno la unay a naimbag a banag dayta nga inaramidmo, anak!” kuna ti ina ken ti ama ket pinalakpakanda ti anak.
“Dinamag pay ti nangisubliak no asino dagiti nagannak kaniak…”
“Ta apay kano?”
“Ipagpannakkelnaka dagiti nagannak kenka ta addaanka iti naimbag a sursuro, kunada man!”
“Pudno dayta, kunam, anak. No maidayaw ti anak, mairaman dagiti nagannak. Isu a taginayonenyo ti agaramid iti kinaimbag…” kuna ti ina.
“I’m very proud of you, son!” ket kinuso pay ti ama ti tuktok ti inaunaanna.
(Adda tuloyna)


text:
STA. CRUZ, Ilocos Sur – Insayangkat ti Philippine National Police ditoy ti supplemental feeding kadagiti pagadalan elementaria ditoy nga ili.
Kinuna ni PCI Jugith Del Prado, agdama a chief of police iti daytoy nga ili, a nakapandan nagpakan kadagiti agbasbasa iti Sagat Elementary School ken Sevilla Elementary School ket sumarsaruno dagiti dadduma pay a pagadalan ditoy nga ili.
Kinuna ni Del Prado a programa daytoy ti kapolisan babaen ti initiatibo ti WCCD Section a mangipaay iti simple ngem nasustansia a taraon kadagiti agbasbasa iti elementaria.#


text:
Barcelona
Ti Barcelona (Ingles/bɑrsɨˈloʊnə/, Katalan: [bərsəˈɫonə], Espaniol: [barθeˈlona]) ket isu ti kapitolio ti Katalonia ken isu ti maikadua a kadakkelan a siudad idiay Espania, kalpasan ti Madrid, adda daytoy ti populasion ti 1,621,537 iti uneg ti administratibo a patingga iti kadakkel ti daga a 101.4 km2 (39 sq mi). Ti urbano a lugar ti Barcelona ket gumay-at ti labes ti administratibo a patingga ti siudad nga adda ti populasion a nagbaetan ti 4,200,000[1] ken 4,500,000[2] nga adda ti kadakkel ti 803 km2 (310 sq mi),[1] nga isu ti maikanem a kaaduan ti populasion nga urbano a lugar iti Kappon ti Europa kalpasan ti Paris, Londres, ti Ruhr, Madrid ken Milan. Agarup a lima a riwriw[3][4][5] a tattao ket agtaeng idiay Barcelona metropolitano a lugar. Isu pay daytoy ti kadakkelan a metropolis idiay Baybay Mediteraneo ti Europa. Isu daytoy ti kangrunaan a pakabuklan ti maysa nga administratibo a lugar ti Kalatakan a Barcelona, nga adda ti populasion ti 3,218,071 iti kalawa a 636 km² (densidad 5,060 hab/km²). Daytoy ket mabirukan idiay aplaya ti Mediteraneo a nagbaetan dagiti sabangan dagiti karayan Llobregat ken Besòs ken nabeddengan iti laud babaen ti pantok ti Serra de Collserola (512 metro (1,680 kadapan)).
Dagiti paammo[urnosen | urnosen ti taudan]
- ^ a b Demograpia: Dagiti Urbano a Lugar ti Lubong, Marso 2010
- ^ Eurostat. "Populasion ken kasasaad ti panagbiag kadagiti Urbano a panagammiris ti kuenta kadagiti siudad, ken dakdakkel nga urbano a sona (LUZ)".
- ^ Nagkaykaysa a Pagpagilian – Departamento ti Ekonomiko ken Sosial a Panakibiang: Dagiti Urbanisasion a Prospekto ti Lubong(2007 ra rebision), Tabla A.12
- ^ Organisasion para iti Ekonomiko a Pagtitinnulongan ken Panagrangrang-ay: Dagiti Agsalsalisal a Siudad iti Sangalubongan nga Ekonomia, OECD Territorial Reviews, (OECD Publishing, 2006), Tabla 1.1
- ^ Àmbit Metropolità. Sèrie temporal (katalan)
Dagiti akinruar a silpo[urnosen | urnosen ti taudan]
Midia a mainaig iti Barcelona iti Wikimedia Commons


text:
Max von Laue
Ni Max Theodor Felix von Laue (9 Oktubre 1879 – 24 Abril 1960) ket maysa idi nga Aleman a pisiko a nagungunaan iti Premio Nobel iti Pisika ido 1914 para iti panagduktalna iti dippraksion iti Rayo-ekis babaen dagiti kristal. Iti pay maipatinayon kadagiti sientipiko a nagun-odna kadagiti kontribusion iti optika, kriatalograpia, teoria ti kuantum, superkonduktibidad, ken ti teoria ti relatibidad, isu ket addaan pay idi kadagiti nadumaduma nga administratibo a puesto a nagipasayaat ket nangiturong ti sientipiko a panagsukimat ken panagpadur-as kadagiti las-ud ti uppat a dekada. Isu ket naganetget a nangliklikud iti Nailian a Sosialismo, isu ket addaan idi ti nangruna a papel iti panangipatakder manen ken panag-urnos ti siensia ti Alemania kalpasan ti Sangalubongan a Gubat II.
Bibliograpia[urnosen | urnosen ti taudan]
- Hentschel, Klaus, editor; and Ann M. Hentschel; editorial assistant and Translator (1996). Physics and National Socialism: An Anthology of Primary Sources. Basel: Birkhäuser Verlag. ISBN 0-8176-5312-0.
- Walker, Mark H. (1995). Nazi science: myth, truth, and the German atomic bomb. New York: Plenum Press. ISBN 0-306-44941-2.
Adu pay a mabasbasa[urnosen | urnosen ti taudan]
- Greenspan, Nancy Thorndike (2005). The End of the Certain World: The Life and Science ofMax Born. New York: Basic Books. ISBN 0-7382-0693-8.
- Herneck, Friedrich (1979). Max von Laue. Leipzig: Teubner.
Dagiti akinruar a silpo[urnosen | urnosen ti taudan]
- Max von Laue Biography – Deutsches Historisches Museo ti Berlin (iti Aleman)
- Max von Laue – Biograpia ti Premio Nobel


text:
Wikipedia:Kontrol ti autoridad
Ti kontrol ti autoridad ket ti maysa a pamay-an nga inus-usar a mangikeddeng iti naiduma a panangilasin iti tunggal maysa a topiko, a kasla iti bukod ti Wikipedia a proseso iti panangilawlawag ken dagiti Wikipedia:Baw-inbaw-ing, ket nasken para kadagiti suheto a mabalin nga addaan iti agpada a nagan ngem mangibaga kadagiti sabali a topiko, kas iti panangigiddiat iti pagbaetan ti John Smith (propesor) ken John Smith (Ingles a mannaniw), wenno dagiti suheto nga addaan kadagiti sabali anagan ngem mangibaga iti agpada a topiko, kasla iti Mark Twain ken Samuel Langhorne Clemens.
Ti plantilia ti {{Kontrol ti autoridad}} ket isilpona dagiti artikulo ti Wikipedia (ken dagiti panid ti agar-aramat) kadagiti maitunos a naikabil kadagiti katologo ti biblioteka dagiti nailian a biblioteka ken dagiti sabali a papeles ti turay iti amin a paset ti lubong. Dagiti maikabil ket kadawyan a maitunos iti tattao, dagiti titulo ti libro, ken dagiti kapada a nasayaat a naipalawag nga entidad.


text:
Adda laengen makadomingo dagiti amin a Beterano ti Maikadua a Gubat ti Lubong tapno agaplay iti maminsan laeng a benepisio.
(Amin nga aplikasion ket masapul a maala ti USDVA Office no February 16, 2010)
Kayat nga ipakaammo ti U.S. Department of Veterans Affairs kadakayo a beterano ti maikadua a gerra nga aginggana laengen iti Pebrero 16, 2010 ti maudi nga aldaw nga awatenda dagiti aplikasion tapno maalayo ti maminsan laeng a benepisio. Maited daytoy a benepisio kadagiti amin a kualipikado a beterano manipud idi naipasa iti US Congress daydiay ARRA ken manipud idi napirmaan ni Pres. Obama idi Pebrero 2009 tapno maapresiar ti serbisio dagiti amin a kualipikado a betereno.
Daytoy maminsan laeng a benepisio ket mabalin laeng kadakayo a kualipikado a beterano ken balo ti beterano a nagsumite iti aplikasion sakbay a natay ti beterano. Amin nga aplikasion ket darasenda nga iproseso tapno maawat nga insigida.
Manipud idi Disiembre 29, nakaaprub ti USDVA iti 11,300 nga aplikasion manipud kadagiti kualipikado a Filipino WWII veterans wenno balo ti beterano; dagitoy kualipikado a Filipino WWII veterans wenno balo ket nabayadan ti sumurok-kumurang a P6.4 billion. Kagudua ti nabayadan ket napan iti Filipino WWII veterans nga addaan American citizenship. Kagudua ket naited iti Filipino WW II veterans a saan a US Citizen.
Amin a beterano a saan a sigurado no kualipikado ket ay-ayaban nga agaplay sakbay ti maudi nga aldaw uray agkurang dagiti papelesda, importante laeng ti pirmado nga aplikasion. No masapul ti dadduma pay a dokumento, agilakad iti USDVA tapno maala dagiti impormasion a masapul. Suratan ti agap-aplay ti USDVA a beterano tapno dumawat ti masapul a dokumento
Awan ti “master list” iti kualipikado a beterano para daytoy a baro ken maminsan laeng a benepisio. Amin nga aplikasion ket maiproseso tunggal maysa. Amin a beterano a mariknada nga isuda ket kualipikado ket mabalin nga agaplay. Ti proseso iti aplikasion ket libre ken alisto, saan a masapul nga agbayad tapno maiproseso ti aplikasion. No ibusonyo dagiti aplikasion, siguraduenyo laeng a maawat ti USDVA sakbay ti Pebrero 16, 2010.
Mabalin met a personalyo nga isumite iti opisina ti USDVA, US EMBASSY MANILA. Mabalinyo a tawagan ti USDVA iti numberda idiay Manila a (632) 528-2500 wenno no addakayo idiay probinsia, iti toll free a numero ti usaren 1-800-1888-5252 tapno makaala iti additional nga impormasion. Haan a masapul nga agpaappointment tapno isumite ti aplikasion.
Adda outreach a maaramid idiay Davao City no February 11, 2010, 8:00 am to 2:00 Ramon Magsaysay Park, Leon Garcia St., City of Davao.
Amin a beterano a nagaplay ken nagsumite iti aplikasion ket makaawat ti acknowledgement receipt manipud ti USDVA.#


text:
MAPAWILANTO ngatan nga agpasada dagiti nakasanayanen a Pilipino jeepney nga ad-adda nga am-ammo a passenger jeep, wenno agtultuloy latta ti panagarangkada daytoy maibilang nga ari kadagiti kalsada?
Nagballaag ni Presidente Rodrigo Duterte kabayatan ti maikadua nga aldaw a panagprotesta ken panagsardeng nga agpasada dagiti drayber ken operator dagiti passenger jeep gapu ti panggep ti gobierno babaen ti Department of Transportation a pannakaimplementar ti Public Utility Vehicle Modernization Program nga agingga laengen iti agtapos ita a bulan a mapalubosan nga agpasada dagiti pampasahero a jeep nga agtawenen iti 15 agpangato.
Nagpangta ti Presidente nga inton umay a tawen, ket awanton ti pulos nga agpasada a pampasahero a jeep iti intero a Pilipinas. Nagballaag a dagiti aglabsing ket maaresto ken ma-impound dagiti luganda. Impaganetgetna a dagiti daanen a makina dagiti jeep ket sabsabidonganda ti angin nga in-inut a mangpatay kadagiti tattao, ken dagiti saan a nasayaat a mamanmantiner a lugan ket gapu dagiti adu nga aksidente kadagiti kalsada a nakaibuisanen iti adu a biag.
Supiaten dagiti adu nga operator ken drayber ti addang ti DOTr a mangipawilen a naan-anay dagiti kadaanan a passenger jeep, ken masukatanda kadagiti moderno a jeep. Nagprotesta ken saan a nagpasada iti dua nga aldaw dagiti kameng ti grupo a Piston a nakapuersaan ti Presidente a nangideklarar nga awan iti klase dagiti estudiante ken trabaho dagiti agpapaay iti gobierno iti intero a pagilian.
Kontraen pay dagiti nagprotesta ken nagwelga nga operator ken drayber ti pannakapabalinen a korporasion dagiti agtagikua kadagiti public utility vehicles ta dagiti laengen dadakkel a kompania wenno korporasion ti makabael ken mapalubosan a mangala iti prangkisa ta kasapulan nga addaanda iti saan a basbassit ngem 10 a moderno a jeep nga aggatad iti P1.2 – P1.8 million ti tunggal maysa. Ipetpettengda a saanda a kabaelan ti gumatang iti kasdiay ti kangina ken kaaduna a moderno a jeep ta kaaduanna kadagiti operator ket limitado laeng dagiti luganda a maipaspasada.
Maibasar iti PUV Modernization Program, dagiti daan a modelo ti jeep ket sukatanen dagiti moderno a Euro 4 engines wenno electrically powered engines. Dagiti moderno a jeep ket addaanda pay kadagiti safety measures, kas ti speed limiter, closed-circuit television camera, global positioning system, ken dashboard camera. Dagiti moderno a jeep ket makakarga iti 22 a pasahero ken adda iti bakrang ti ridawna.
Segun ken ni Land Transportation Franchising and Regulatory Board Chairman Martin Delgra III, dumanon iti 180,000 a passenger jeep iti sapasap a Pilipinas dagiti masukatan iti las-ud ti PUV Modernization Program. Saan pay a mairaman dagiti units nga awanan iti prangkisa wenno kolorum nga agpaspasada kadagiti nagduduma a rota kadagiti nasulinek a probinsia.
Nasayaat ti panggep ti PUV Modernization Program. Mabalin a maipakat daytoy iti Metro Manila, ken dagiti dadakkel a siudad ken ili. Ngem narigat a mayimplementar kadagiti nasulinek ken kabambantayan a lugar iti Pilipinas. Kasano a sukatan dagiti daanen ngem mapangnamnamaan pay laeng ti serbisioda a lugan? Kadagiti kabambantayan a lugar, dagiti daan a pampasahero a jeep ti kangrunaan a pagluganan dagiti tattao a mapunpunno uray dagiti bubongna. Kabaelan ngata dagiti lokal nga operator ti gumatang iti 10 a nangina a moderno a passenger jeep tapno makaalada iti prangkisa?
Panawenen a mamoderno ti wagas ti public transportation iti pagilian nangruna kadagiti passenger jeeps tapno mapatalgedan ti publiko kadagiti peggad nga itden dagiti daanen a lugan a nakirang ti pannakamantinerna. Saan laeng a kondision dagiti makina, piesa ken accessories dagiti lugan ti mabaybay-an ken naglabasanen ti panawen, ngem uray mismo ti pisikal a kasasaadda a makaapektar ti komportable ken kinatalged dagiti aglugan. Adun a PUV pakairamanan dagiti jeep dagiti naaksidente kadagiti kalsada a nakaibuisan dagiti adu a biag gapu ti kinadaan ken saan a nasayaat ti pannakamantiner dagiti lugan.
Nabayagen ti Republic Act No. 8749 wenno Clean Air Act of 1999 a nagbalin a linteg a mangsaluad ti karbengan ti tao nga umanges iti nadalus nga angin. Daytoy a linteg ket parnuayenna ti Comprehensive Air Pollution Control Policy agraman ti pannakaipawil dagiti lugan a nakaro ti panagipugsona iti asuk wenno smoke belchers. Ngem saan a nainget ti pannakaipakat ti linteg.
Uray pay agdalan dagiti motor vehicles iti smoke emission test no mapabaro ti rehistroda iti Land Transportation Office, ngem adu latta dagiti makalusot. Uray no addan linteg a mangipawil ti panagpasada dagiti pampasahero a lugan nga agtawenen iti 15 a tawen ken nasursurok pay, adu latta dagiti agtartaray kadagiti kalsada nangruna kadagiti probinsia. Mapaspasamak daytoy ta nakurang ti aksion ti LTO, LTFRB, ken Philippine National Police Highway Patrol Group a kangrunaan nga ahensia a mangsitar kadagiti aglabsing mainaig iti land transportation.
Maikkan koma ti naan-anay a panawen ti gobierno a mangadal ti pannakaipakat ti PUV Modernization Program ta no nainget a maipakat daytoy ket saan laeng a dagiti agindeg sadiay Metro Manila ken dagiti dadakkel a siudad dagiti maapektaran, ngem uray pay kadagiti nasulinek a probinsia nga adu kadagiti pasahero nangruna dagiti kadawyan a tattao wenno napanglaw. (Eden A. Alviar)


text:
1969
Ti tawen idi 1969 ket kadawyan a tawen a nangrugi iti Mierkoles (iparang ti silpo ti napno a kalendario) iti kalendario a Gregoriano (dominikal a letra E).
Dagiti linaon
Paspasamak[urnosen | urnosen ti taudan]
- Enero 12 – Naideklara ti linteg-militar idiay Madrid, narikpan ti Unibersidad ken naaresto dagiti sumurok a 300 nga estudiante.
- Enero 20 – Sinaruno ni Richard Milhous Nixon ni Lyndon Baines Johnson a kas maika-37 a Presidente iti Estados Unidos.
Naipasngay[urnosen | urnosen ti taudan]
- Enero 14 – Jason Bateman, Amerikano nga aktor, direktor ken produser
- Pebrero 11 – Jennifer Aniston, Amerikana nga aktres
- Mayo 14 – Cate Blanchett, Australiana nga aktres
- Oktubre 3 – Gwen Stefani, Amerikana kumakanta
- Nobiembre 4 – Matthew McConaughey, Amerikano nga aktor
Pimmusay[urnosen | urnosen ti taudan]
- Marso 28 – Dwight D. Eisenhower, maika-34 a Presidente iti Estados Unidos (naipasngay 1890)
- Hunio 22 – Judy Garland, Amerikana nga aktres ken kumakanta (naipasngay 1922)
- Agosto 17 – Otto Stern, Aleman a pisiko, nagungunaan ti Premio Nobel iti Pisika (naipasngay 1888)
Dagiti akinruar a silpo[urnosen | urnosen ti taudan]
Midia a mainaig iti 1969 iti Wikimedia Commons


text:
Walt Disney
Ni Walter Elias "Walt" Disney (Disiembre 5, 1901 – Disiembre 15, 1966) ket maysa idi nga Amerikano a produser ti pelikula, direktor, mannurat ti senario, aktor ti timek, animador, komersiante, agpalpaliwa, internasional nga ikono,[2] aken pilantropo, a nadateg a naamaamon para kadagiti impluensiana iti matgedan ti panagpalpaliwa idi las-ud ti maika-20 a siglo. A nairaman ti kasatna a lalaki a ni Roy O. Disney, isu ket kimmadduaan a nangbangon ti Walt Disney Productions, a daytoy ket dimtengan a nagbalinan ti kalatakan a naamammoan a produser kadagiti pelikula iti lubong. Ti korporasion ket naamammoan akas ti The Walt Disney Company ken adda dagiti tinawen a matgedan iti agarup a US$36 bilion idi 2010 a tawen ti pinansia.[3]
Paammo[urnosen | urnosen ti taudan]
- ^ "Walt Disney". IMDB. Naala idi 2008-05-21.
- ^ Dave Bryan (Agosto 13, 2002). "Ni Walt Disney Ket Tinulonganna ni Wernher von Braun a Nangilako ti Limbang kadagiti Amerikano". Associated Press. Naiyarkibo manipud iti kasisigud idi Mayo 24, 2009. Naala idi 2010-09-27.
- ^ "2010 Form 10-K, Walt Disney Company". United States Securities and Exchange Commission.
Dagiti nagibasaran[urnosen | urnosen ti taudan]
- Thomas, Bob (1994). Walt Disney: Ti Amerikano nga Orihinal. New York: Hyperion. ISBN 0-7868-6027-8.
Dagiti akinruar a silpo[urnosen | urnosen ti taudan]
Dagiti inadaw a sasao a mainaig kenni Walt Disney iti Wikiquote (iti Ingles)
Midia a mainaig kenni Walt Disney iti Wikimedia Commons


text:
NARVACAN, Ilocos Sur – Mapapati a maysa laeng a kanta ti gapu a kinabil ti maysa a barangay kagawad iti kalugaranna a babai.
Nagpulong iti polis ni Teresita Holmes y Manuel, 41, ken residente iti Barangay Quinarayan ditoy gapu iti mapapati a panangkabil kenkuana ni Jean Puruganan, kagawad iti nasao a barangay.
Segun iti report, iti maysa nga okasion, kinanta ni Dominador Cacabelos ti Nosi Balasi iti maysa a videoke iti lugarda nga asideg iti balay ti masuspetsa.
Mapapati nga inatap ti barangay kagawad a kiniddaw ti biktima a kantaen ni Cacabelos ti nasao a kanta.
Saan a nailanad no apay a kagurgura ti kagawad ti nasao a kanta.
Idi naranaan ti suspetsa ti biktima a magmagna, mapapati a kinabilna daytoy.
Insigida a nagpulong iti polis ti biktima gapu iti insidente.


text:
Jean-Claude Duvalier
Ni Jean-Claude Duvalier (Panangibalikas a Pranses: [ʒɑ̃klod dyvalje]), nabirngasan iti "Bébé Doc" wenno "Baby Doc" (Hulio 3, 1951 – Oktubre4, 2014), ket isu idi ti Presidente ti Haiti fmanipud idi 1971 aginggana idi pinarmek babaen ti nadayeg a yaalsa idi 1986. Sinarunona ni amana a ni François "Papa Doc" Duvalier a kas agturturay iti Haiti kalpasan idi pimmusay ti amana idi 1971. Kalpasan idi nagtakem, isu ket nagipayammo kadagiti kosmetiko a panagbalbaliw iti turay ti amana ken nangidelegado iti adu a katurayan kadagiti nagbalbalakad kaniana, numan pay met a rinibu dagiti taga-Haiti a nantnatay wenno nadusdusa, ken ginasut a ribribu met dagiti pimmanaw iti pagilian.[1]
Dagiti nagibasaran[urnosen | urnosen ti taudan]
- ^ "Charges filed against 'Baby Doc' Duvalier in Haiti". CNN. Enero 18, 2011. Naala idi Enero 18, 2011.
Dagiti akinruar a silpo[urnosen | urnosen ti taudan]
- Kabaknang ni Jean-Claude
- Jean-Claude Duvalier iti Internet Movie Database
- Dagiti obra wenno maipanggep ti Jean-Claude Duvalier kadagiti biblioteka (katologo ti WorldCat)